
Ja sam imao samostalnu državu 
još dok vi niste ni znali šta je biznis! 


• Vi ste za mene pre svega čovek, 
pa tek onda životinja. 

• Verujem u smak sveta. 

Štaviše, radim na tome. 

• U interesu istrage, 
ista je obustavljena. 

• Ja, kao prorok, znam 
da nam se loše piše. 

Ali me nada ne napušta. 

• Mi naše mrtve 
sahranjujemo još za života. 

• U ime Boga uvedena je veronauka u 
škole. Ali đaci đavoli beže sa 
časova. 

• Jedem svaki dan. 

Ne gojim ja prase uoči Božića. 

• Da mi je upecati zlatnu ribicu! 

Imao bih ribu za večeru. 

• Đavo je došao po svoje 

da bi nas naučio kako se poštuje 
privatna svojina. 

Vladan Sokić 

• Srbi neće Jugoslaviju. Crnogorci 
neće Jugoslaviju. Jugoslavija je, 
dakle, ono što povezuje naša dva 
naroda. 

Milan Todorov 

• Prvo smo proizvodili neprijatelje, 
potom zločine. 

Bitno je da proizvodnja ne stoji! 

• Imamo slobodne medije. 

Vlast se ne kontroliše. 

• Amerika nam je oprostila 

što smo uhapsili njihovog špijuna, 

zato što ni naša vlast 

nije verovala u takvu mogućnost. 

Vesna Denčić 


Slobodan Simić 

• Kada ne pazim šta govorim, 
slušaju me pazljivo. 

• Prihvatićemo svako kompromisno 
rešenje. Ako nam odgovara. 

• Povodom teške situacije u zemlji, 
predsednik države je učinio sve što 
je u njegovoj moći. 

Sazvao je konferenciju za novinare. 

• Vidi se svetlost na kraju tunela. 

To znači da je podzemlju opet 
svanulo. 

• Nemam bombu, pištolj, 
kalašnjikov... 

Ukratko, loš sam Srbin. 

• Nećemo više nikoga slati u Hag. 
Dovoljna je kazna što žive ovde. 

• Udarili smo temelje demokratiji. 

I sve se srušilo. 

• Srbi nigde ne putuju, 

a stalno menjaju države. 

Aleksandar Čotrić 

• Nas mogu da tuku samo naši 
policajci, što znači da smo mi 
slobodna zemlja! 

• Mi pristajemo na sve, 

a nudimo i više od toga! 

• Svi znaju ko krade i ko laže, 

ali to ne treba iznositi u javnost! 

• Ja se nikada nisam družio sa 
budalama, ali one samnom jesu. 

• Cigare su mu došle glave. 

Ubijen je na ulici dok je palio 
cigaretu. 

Ninus Nestorović 

• Vojska se ne lišava lako usluga 
svojih penzionisanih generala. 

Jedni im služe za seks, a drugi za 
odnose sa inostranstvom. 

Dušan Puača 


Možda sam i ja špijun? 

Uvek nosim kesu na glavi kad pada kiša. 


Slobodan Simić 

Ne smemo ništa da promenimo, 
da ne bismo zaustavili reforme. 

Aleksandar Čotrić 



O SVAĐI I DRUGIM DEMONIMA 

Žena je htela da gleda prenos iz Skup- 
štine, a ja fudbalsku utakmicu. Nju je 
naravno više zanimalo šta tračare i ka- 
ko se oblače gospoda poslanici, a meni 
opet nije bilo do cirkuskih predstava, pa 
me te lujke nisu ni zanimale. Srcem i 
dušom sam bio za fudbalsku utakmicu 
koja je upravo počinjala na trećem ka- 
nalu. 

Žena je počela da zvoca i da me vređa. 
Udarila je na moje dostojanstvo. To već 
nisam mogao da podnesem. U meni se 
probudio muškarac. 

Ustao sam i iz sve snage lupio šakom o 
sto. 

- U ovoj kući sam ja gazda! Ima da se 
gleda prenos iz Skupštine i tačka! 

Vladan Sokić 


KAKO JE NAŠ KIĆA 
DALEKO DOGURAO 

To je bio običan papagaj, kao i svaki 
drugi i ni po čemu se nije izdvajao. Ku- 
pili smo ga pre mnogo godina, dali mu 
ime "Kića" i smatrali ga članom porodice. 
Nismo ni slutili da se u njemu krije ta- 
kav talenat. 

Jedne, ni po čemu posebne, večeri u 
stanu se začuo čudan, jak i hrapav glas. 

"Tranzicija!" Svi smo poskakali iznenađe- 
ni i počeli da tražimo izvor čudnog zvu- 
ka. 

"Tranzicija! Tranzicija! Tranzicija!" orilo 
se na sve strane i ubrzo smo sa radošću 
otkrili da je naš Kića progovorio. Istina, 
samo jednu reč. "Tranzicija! Tranzicija! 
Tranzicija!", nije se zaustavljao po ceo 
dan i noć. Ipak, naš papagaj je govorio, 
nije to mala stvar! 

Vest o našem talentovanom papagaju ši- 
rila se brže nego što smo mogli i da 
pretpostavimo. Na vrata nam je zakuca- 
la delegacija republičke Vlade. 

- Čuli smo za vašeg papagaja pa smo 
želeli da ga angažujemo u jednom rek- 
lamnom spotu. Ako nemate ništa protiv. 

Nismo imali ništa protiv i uskoro smo 
ugledali Kiću u udarnom TV Dnevniku. 
Vikao je iz sve snage "Tranzicija! Tran- 
zicija! Tranzicija!" i super je izgledalo. 
Pored njega je drugi papagaj vikao "Pri- 
vatizacija! Privatizacija! Privatizacija!", 
treći papagaj je vikao "Reforme! Refor- 
me! Reforme!", četvrti "Evropa! Evropa! 
Evropa!" i bilo je baš simpatično. 

A onda se ispostavilo da to uopšte nije 
reklamni spot nego direktan prenos sed- 
nice republičke Vlade. Tako je naš Kića 
zahvaljujući svom talentu dogurao do Mi- 
nistra. 


Slobodan Simić 

Narod ih je pre godinu dana poslao u parlament. 
Sada bi ih poslao dođavola. 

Aleksandar Čotrić 


- 2 - 



ETNA | Naslovna |1|2|2|4|£|&|Z|&|£|1£|11I12|12|14 


уу/ДиА^л © ETNA. Beograd - 2002. Sva prava zadržana 

















-ETNA - 


Crne misli 

Obdukcija mora hitno da se uradi. 

Žrtva samo što ne počne da daje znake 
života. 

Najpre su oni umirali za slobodu, 
a onda je sloboda umrla zbog njih! 

Idealan svedok rađa se na mestu 
zločina. 

Stavili smo život na kocku i... 
kocka je bačena! 

Besmrtnik je umro. 

Priroda svakog ume da iznenadi. 

Slobodu su plaćali krvlju i malokrvni. 
Njih je jeftinije stajala. 

Privilegovan je u startu. 

Rođeni je idiot! 

Bilo je već krajnje vreme da se bojni 
otrovi zamene radioaktivnim otpadom 
mira. 

I ropac je stvar temperamenta. 

Ukazali su nam prvu pomoć. 

Zavili su nas u crno! 

Nije meni što udarate glavom o zid 
nego što je to moja glava! 


Uvek smo birali najbolje. 

Ni jame nam nisu kopali drugi! 

Teško da će davljenik poverovati 
da život teče dalje. 

Stalno se pravio mrtav 

sve dok se sa tim nije saživeo! 

Omča je jedan od krugova bliskih 
dželatu! 

Ubijen je lulom mira. 

Ubica nije imao vremena 
da iskopava ratnu sekiru! 

Platio bih životom odmah 
dok ga još imama. 

Neću da padam u dugove. 

Problem čoveka da leti je u telu. 

Glava mu je uvek lako letela. 

Pogibe od pucnja u prazno. 

Svuda ga je bilo! 

Žrtva bi još živela da nije podlegla 
glasinama da joj je život ugrožen. 

Ja sam pao za majku otadžbinu. 

Da bi moja majka bila srećna! 

Kad god naletim na policajca baksuza 
počne da me bije maler! 

Raša Papeš 

Mozak ste nam pomerili. 

Sad je na pravom mestu. 

Aleksandar Novaković 


ODELO 

Pošto nam sloboda puno znači 
Nju кгоје samo super krojači. 

Dvaputa meri, jedanput seci, 

Tako su možda radili preci. 

Današnji biraju putanju preku, 
Uopšte ne mere već odmah seku! 

Dok dlanom o dlan, živi bili, 

Skrojili, uštepali i sašili. 

Da će odelo biti tesno - 
I taj je rizik prihvaćen svesno. 

A za čvrstinu, naravno, bitnu, 
Udariše, na kraju, slobodi nitnu! 

Zahvaljujući, dakle, postupku hitnom 
Dobismo slobodu, čvrstu, sa nitnom! 

Rastko Zakić 


SRBIJA TODAY 

A za himnu predlažemo lepu narodnu 
pesmu "Hajde Jano, kuću da prodamo". 

Srbijom se širi secesionizam. 

Čak su se i Vlasi setili! 

U Srbiji je sve ozvučeno, osim zvona 
Svetosavskog hrama. 

*** 

Bio Srbin u prirodi, pa se oduševio: 
Priroda, to vam je sve ono što je oko 
roštilja! 

Bivši predsednik je kao vino. 

Što duže leži, sve je bolji. 

U Srbiji kum nije dugme. 

Šta više, kum je šef mafije! 

Ranko Guzina 



REČI 

Ima raznih Ijudi. Neki stalno gledaju, 
mere, procenjuju, pa kad im se učini da 
nešto ne valja - da je vlast korumpirana, 
ili mediji kontrolisani, na primer - oni o 
tome pričaju na sve strane. Pričaju, 
pričaju, potpuno se rečima zaogrnu. Goli 
su ispod toga, možda im i stomaci od 
gladi krče, ali im niko ne može pomoći. 
Već su ih reči obavile. 

Oni drugi ništa ne gledaju, još manje go- 
vore. Zato ih reči ne obavijaju, pa država 
mora da ih obuče, nahrani, topao dom 
da im obezbedi. 

Od čoveka zavisi da li će biti ogrnut reči- 
ma ili skupom odećom. Moda je stvar lič- 
nog izbora. 

Đorđe OTAŠEVIĆ 


NE BACAJ BISERJE PRED SVINJE 

- Pare ili život! - dreknu čovek sa čara- 
pom na glavi. 

- Ali, gospodine, vaš zahtev je jedna ne- 
logična konstrukcija - zavapi žrtva. - On 
uopšte ne upućuje na mogućnost izbora. 
Ako vam ponudim, naprimer, pare, to 
još uvek ne isključuje mogućnost da mi 
oduzmete život i obratno. Postavili ste 
neprecizno iskaz i time zadržali pravo iz- 
bora za sebe. Trebalo je da kažete: "ILI 
PARE, ILI ŽIVOT!" Na taj način bi jedna 
opcija isključivala drugu i ostavljala mo- 
gućnost krajnjeg izbora za žrtvu, a ne za 
vas, jer... 

"Još jedan prokleti intelektualac. Ovo mi 
je šesti od jutros" - pomisli čovek sa ča- 
rapom na glavi i lagano povuče obarač, 
ne shvatajući ni jednu jedinu reč. 

Mikica Ilić 


Naučite decu da govore. 

Tako će vaše gluposti duže odjekivati. 

Aleksandar Novaković 

TRI ČISTE 

Bivši predsednik nikog nije lično ubio. 
On je bio menadžer. 

Mi smo pravna država. 

Poštujemo zakon verovatnoće. 

U našoj firmi nema pljačke i krađe, 
jer izbegavamo ružne reči. 

Menjamo Ustav. 

Može i kompenzacija. 

Crna Gora i Srbija su napravile 
specifičnu državu. Ne liči ni na šta! 

Mladi odlaze na Zapad da uče o 
demokratiji. 

A onda se zaljubljuju u učiteljicu. 

Ima Ijudi koji nisu za politiku. 

To su naši predstavnici. 

Ja sam veliki Srbin. 

Zato mi je dodeljen veliki stan! 

Poslanici su u skupštinskom restoranu 
tražili veći izbor kolača. 

Da više ne jedu ono što se ne jede. 

To je nama naša borba dala. 

Poraz! 

Imao sam ludu sreću. 

Poludeo sam. 

Bavim se intelektualnim radom. 
Razmišljam kako da nađem posao. 

Mi ne žmurimo pred problemima, 
jer su u strahu velike oči. 

U našoj zemlji je najveća sloboda 
kretanja. Svi su otišli. 

Ukinuli su nam smrtnu kaznu. 

Ostalo nam je još samoubistvo. 

Deco, ko mi na karti pokaže granicu 
Srbije, postaće političar! 

Hteli smo da iznesemo reforme na 
svojim plećima, ali ne da portir! 

Jesi li ti špijun, 
ili običan zajebant? 

Slobodan Simić 


LAŽNISVEDOK 

A onda je Bivši Predsednik počeo una- 
krsno ispitivanje novog svedoka. 

- Vi tvrdite da ste Srbin? - pitao ga je 
podozrivo. 

- Da - rekao je svedok. 

- A da li ste bili dobrovoljac na bilo 
kom ratištu? - želeo je da zna Bivši 
Pred- sednik. 

- Ne - priznao je svedok. - Ali sam 
bio... 

- Odgovarajte na postavljena pitanja! - 
prekinuo ga je grubo. - Jasno je da ni- 
kad niste bili dobrovoljac! A da li ste 
učestvovali u nekim antiameričkim de- 
monstracijama? 

- Ne - morao je da prizna svedok. 

- Tako sam i mislio - likovao je Bivši 
Predsednik. - Recite mi još samo, da li 
ste se ikad u svom životu sudili sa ne- 
kim svojim komšijom? 

- Ne - glasio je odgovor. 

Bivši Predsednik je povisio glas. 

- Gospodine sudijo, upravo sam doka- 
zao da ovaj svedok uopšte nije pravi 
Srbin! 

Sudija nije bio impresioniran. 

- Mislim da to nije bitno za vaš slučaj. 
Pređite na konkretna pitanja. 

Bivši Predsednik je uz negodovanje ra- 
širio svoje papire. 

- U redu. Evo konkretnih pitanja. Da li 
je istina da je Vaša plata za vreme hi- 
perinflacije iznosila tri marke? 

- Istina je - potvrdio je svedok. 

- A da li je istina da ste tri puta prisil- 
no mobilisani i učestvovali u ratu u Hr- 
vatskoj, Bosni i na Kosovu? 

- Istina je - priznao je svedok. 

- Da N je istina da ste prisilno mobilisa- 
ni i za vreme NATO bombardovanja na- 
še zemlje? 

- Istina je - složio se svedok. 

- Da li je istina da nikad niste ni nosili 
ni posedovali oružje iako živite i radite 
u našoj zemlji? 

- Istina je. 

Bivši Predsednik je trijumfalno udario 
pesnicom o sto. 

- Gospodine sudijo, upravo sam doka- 
zao da je ovaj svedok lažan! 

Sudija nije delio njegovo mišljenje. 

- Na osnovu čega tvrdite da je ovaj 
svedok lažan? 

Bivši Predsednik se nadmoćno smeš- 
kao. 

- Nemoguće je da je ovaj čovek uopšte 
ziv! 


Slobodan Simić 


5 



ETNA | Naslovna |1|2|3|4|5|6|Z|8|9|10|11|12|13|14 


















-ETNA - 



Presuđujemo po kratkom postupku, 
jer je odugovlačenje opasno po život. 

Vladan Sokić 


BALKANSKI PRIRUČNIK 6 

Leaenda o arobliu 

Samo preko nas mrtvih, rekli su. Tu su 
ih i zakopali. Vremenom je ovde niklo 
groblje na kome su sahranjene genera- 
cije. 

Sumniivi besmrtnik 

U njegovu besmrtnost se već duže vre- 
mena sumnja. Oformljena je specijalna 
komisija sa zadatkom da utvrdi koliko 
kliničkih smrti dotični nije prijavio. 

Razvitak retroaardne familiiarnosti 

Kada je najvećeg sina naših naroda na- 
sledio otac nacije deda nam se ponovo 
rodio. 

Stanie mentalne računice 

Da oni ne računaju na naše ludilo mi 
bismo po pitanju mentaliteta bili sasvim 
normalni. 

Akciia univerzalnoa deistva 

Policija je pregazila vodu, utabala zem- 
Iju i, eno je, tamo već hvata vazduh! 

Razmišlianie kontroverznoa šofera 

Jeste ogromna greška pregaziti čoveka 
na pešačkom prelazu ali praksa pokazu- 
je da Ijudi mnogo lakše prolaze tamo 
gde im je objetktivno teže. 

Funkciia iz zdravstvenih razloaa 

Ima neizlečivih funkcionera koji su godi- 
nama na funkciji iz zdravstvenih razlo- 
ga. 

Aforistična priča 

Mi možemo da hranimo pola Evrope. 
Ona druga polovina neka se ugleda na 
nas. Možemo mi da hranimo i celu Evro- 
pu. Nisu oni tamo gladni kao mi! Ma, 
možemo mi da nahranimo i ceo svet 
očas posla. Evo, nek jede govna! 

Neizvesnost mediialnoa položaia 

Istina je obično negde u sredini i tu je 
problem što je sredina nezgodna. Jer 
kada se razjasne sve okolnosti dešava 
se da tu sredine nema. 


Iz dnevnika budućeg ludaka 

Ovo je pravna država. Citiram. 

Činovnici nisu plaćeni prema učinku. 
Činovnici su plaćeni prema izgubljenom 
vremenu. 

Političari nisu plaćeni na normu jer nisu 
normalni. 

Da budemo savremeno informatičko 
društvo 

naročito se trude islednici. 

Zaživljava javnost u radu. 

Nema nepriznatih lopova. 

Vlast je našla rješenja za izlaz iz krize. 

I prijeti da će ga sprovesti. 

Službenik je na doručku. 

Dođite sutra. 

Pa šta ako radnici nisu isplaćeni? 

Sitnica. 

Kriminal je pod budnim okom policije. 
Policija ima lijep pogled na mafiju. 

Bio sam u bolnici. 

Poslije su me oslobodili. 

Rade Petković 


OGRADE 

Beži slika od svog rama, 

Nesrećna u ogradama. 

Preplašena ptica preza 
Pred ogradom svog kaveza. 

Jato riba smrtno steže 
Ograda od guste mreže. 

Jedino mi, blago nama, 

Srećni smo u ogradama! 

Naša borba neprestana 
Za sreću u granicama! 

Sloboda se naša ceni 
КоГко smo ograničeni! 

Rastko Zakić 
















Rešenje za nestrpljive 

Mi probleme rešavamo čisto da ubijemo 
vreme jer kod nas problema nema. 
Ipak, za one nestrpljive, napominjemo 
da se rešenja nalaze na poslednjoj stra- 
nici naše istorije. 


Ne mogu da shvate 
našu politiku. 
Mnogo su pametni. 

Aleksandar Čotrić 


Raša Papeš 

Mogli bismo da hranimo pola Evrope. 

Ali nikako da se dogovorimo koju polovinu?! 

Aleksandar Čotrić 


PROMENE 

Ovde je nekada bio zid moje sobe. Pun 
postera. A ovde kuća u kojoj sam rođen. 
Više je nema. Ni dvorišta. Čak je i ulica 
promenjena. I država je nestala kao da 
je ovde nikada nije ni bilo. To me plaši. 
Zato se često pipkam po telu. Proverim 
da li je glava još uvek na svom mestu, 
ruke i noge prebrojim. 

Đorđe OTAŠEVIĆ 



ANĐELI 


Ostavili su nas u pustinji. Gde cjod da po- 
gledamo, samo vidimo pesak. Žut i vreo. 
Ovo je za naše dobro. Omogućiće nam da 
vidimo anđele. Zato klečimo po ceo dan, 
malo jedemo, malo pijemo. Čekamo ih. 
Mnogi bi se najeli. Slaba je njihova vera. 
Srećom, nemaju šta. Otišli bi negde 
drugde, makar nikada ne videli anđele, 
ali ih niko neće. Zato i dalje kleče u vre- 
lom pesku. Možda anđeli zaista postoje. 
Čekamo. 

Nad nama se pojavljuju lešinari. Polako 
kruže. Ne žuri im se. Suviše smo slabi da 
ih oteramo. A i što bismo! Nisu anđeli, ali 
barem imaju krila. 

Đorđe OTAŠEVIĆ 


DOBROTVOR 

U paklenoj vodenici 
Vodenički žrvanj melje 
Poštenje i dičnu pravdu, 

Budućnost i lepe želje. 

Vodeničar đavo sipa 
U džakove vražje brašno, 

Sirotinja hleb da mesi 
I preživi vreme strašno. 

I poslednje ideale 
Da pojede narod mora, 

I zahvalan još da slavi 
Svoga vraga dobrotvora. 

Rastko Zakić 


Postoji sloboda izbora. 
Svako ima pravo da traži 
svog đavola. 

Aleksandar Novaković 


NEMILI INCIDENT 

Ivan Denisovič je punih dvadeset osam 
godina bio prilježni vegeterijanac. Za to 
vreme, braneći prava potlačenih životi- 
nja, posvađao se sa dve tetke, četvoro 
daljnih rođaka i sedmoricom komšija. 

Najposle, jednog sasvim običnog dana, 
potpuno neočekivano, kada se cela po- 
rodica odmarala posle obilnog obeda sa 
ovsenim pahuljicama, žena Ivana Deni- 
soviča iznenada poče da rže, potom 
prodorno zanjišta i izbezumljeno odga- 
lopira u kupatilo. 

Ivan Denisovič se tako gadno prepade, 
da momentalno dograbi zelenog kana- 
rinca iz krletke i, progutavši ga, blago 
podrignu. 

A posle su se već svi pretvarali kao da 
se ništa značajno nije dogodilo. 

Mikica Ilić 


BENGALSKA NOVA GODINA 

Za vreme proslave Bengalske nove go- 
dine, u gradskom parku glavnog grada 
Bangladeša eksplodirala je bomba i ubi- 
la preko 40 Ijudi dok je više od 70 
ranila. Nađena je i pisana poruka sle- 
deće sadržine: "Ko ne reciklira đubre 
zaslužio je užasnu smrt!" 

Istog dana odgovarajuće ministarstvo 
Bangladeša je poslalo oštru notu povo- 
dom dešavanja u parku. 

Saopštenje je sledeće: "Zagrejati ulje i 
ispopati začine u zrnu. Poklopiti sud da 
zrnca ne iskaču. Kada se umire dodati 
sitno iseckan luk i đumbir, zatim din- 
stati na tihoj vatri dok ne omekša. Si- 
pati potom začine i malo vode da ne 
zagori, dodati paradajz iseckan na koc- 
ke i povećati temperaturu. Oprano so- 
č/Vo sipati u prokuvalu vodu i začine. 
Čorba treba da se kuva sve vreme na 
tihoj vatri. Kada se sočivo raspadne, 
skinuti sa vatre i začiniti sitno isecka- 
nim korijanderom. Ako koristite korijan- 
der u prahu, dodajte ga nekoliko minu- 
ta pre skidanja sa vatre." 

Svet je energično reagovao na vesti o 
gnusnom terorističkom aktu za vreme 
proslave Bengalske nove godine. Jeho- 
vini svedoci su u znak žalosti za nevino 
postradalima podelili još 100.000 "Kula 
stražara". 

Velečasni Mun je venčao 1000 bračnih 
parova u jednom danu, jer samo prosta 
reprodukcija može da umanji nehuma- 
nost zločina, rekao je on. Evropska Uni- 
ja je u znak protesta protiv nepojmlji- 
vog zločina prosula još 100 tona mleka 
u Atlanski okean. Američka policija je 
odlučila da u znak solidarnosti sa ne- 
dužnim stanovnicima Bangladeša uguši 
crnačku pobunu u Sinsinatiju. Za to 
vreme Grinpis napreduje ka još jednoj 
nuklearnoj elektrani. A građani Etiopije 
zbog tužnih vesti odlučiše da štrajkuju 
glađu. 

Branko Nebrigić 

KIR JANJA 
(TVRDICA) 

ŠALJIVO POZORIŠTE U TRI DEJSTVA 

PREDSLOVIJE 

PREDGOVOR K DRUGOM IZDANIJU 
LICA 

DEJSTVO PRVO 
DEJSTVO DRUGO 
DEJSTVO TREĆE 

Visokoučenom gospodinu Gavrilu Pekaroviču medicine doktoru svom Ijubeznom 
prijatelju posvećeno 

Rado t' druže dižem pamjatnike 
Posvećujuć' tebi moje knjige. 

Samo nemoj da se red izmeni, 

Da pamjatnik ti podižeš meni. 

PREDSLOVIJE 

Posle izdanija "Laže i paralaže" mlogi su mi ovakovog roda knjiga Ijubitelji često 
napominjali da ne bi bez polze bilo još štogod na isti način sostaviti i sredstvom 
pečatnje čitateljem i čitateljkam spriopštiti. Ja sam istina mnogo koješta - koje 
obače iz nekih uzroka na svet izići na može - sočinio, gdišto pak i na pečatnju 
izdao; no počem s jedne strane dugovremena bolest pero iz mojih ruku istrgne, s 
druge pak promenuto zvanije mene za sobom povuče, i nehoteću mi, morala je 
moja i mojih prijatelja želja neispunjena ostati. što predstojeće šaljivo pozorište na 
svet izilazi, povod je najviše ovaj, što sam jednom s Ijubeznim mojim prijateljem g. 
doktorom Pekarovičem, o srebroljubiju besedeći, njemu tvrdo obećao "Tvrdicu" 
napisati i, ako vredno bude, pečatnji predati. Okružen teretom zvanija moga, za 
održati prijatelju mome zadanu reč, morao sam pri slabom sostavu i očiju i celog 
voopšte tela moga, tako reči, časove krasti i k sočineniju ovoga dela posvećavati. 
No ovde neka niko ne pomisli da je moje namerenije hvaliti se (premda su gdikoji 
bas ovim povodom to isto napominjali), no iz toga najviše uzroka ovo navodim da 
se vidi kakve je nasa literatura sreće, gdi sirječ spasitelji sve sile uma svoga na 
privatna dela obraćaju, a k sočineniju dela jednog, koje se voopšte celog naroda 
tiče, samo časove odohnovenija, tu u kojima spisatelj pišući odmora trazi (!!!), 
posvećivati mogu. Sad kakova sočinenija sledovati moraju, lako se zaključiti može. 
No ni po čuda! Položenije bo Srbalja zasada je takovo da, ako bi se koji - izuzimam 
imućne, ih one koji su u prizreniju načina života s druge strane obezbeđeni - 
isključitelno na knjigopisanije odvažio, i zvanije svoje prenebregao, lako bi (da ne 
kažem "izvesno") do nužde i hleba željkati došao, o čem nas ne samo naši, nego i 
kod samih Engleza spisatelji, kao Butler, koji je, pri svem klasicitetu svoga divnog 
sočinenija Hudibras, upravo od gladi skapati morao, dovoljno uveravaju. 

No ovo kao uzgred. Moje je namerenije pri pisanju "Tvrdice" bilo, uzimajući 
navlastito na rasuždenije malo, bolje reči nikakvo čislo komedija na našem jeziku, 
takovo delo napisati, koje bi čitatelja ili gledatelja (jer je vreme, mislim, da se i kod 
nas teatri zavedu) na zevanje ne nateralo, no pače časove briga i domašnji' nezgoda 
pune razgalilo, a pri tom - ako uši slušati ima - i nauku življenja pridodalo. 

Naposledak, da ne pomisli tko da je moje namerenije s kir-Janjom narod grčki na 
poruganije izvoditi. Ja imam dovoljno uzoraka grčki rod ne inače nego s počitanijem 
predsretati, a vidovit će čitatelj lako, i bez moga izjasnenija, primetiti zašto je ovo 
tako uređeno. 

Ovom prilikom nužno je i neka grčka izraženija, koja se u delu ovom nahode, 
rastolkovati, kao npr. Pan metron ariston znači: umerenost je polezna; o tisanankis, 
o nesreće; škilji, skilos, pseto; hondro kefalo debela glava; kaka isterna, rđav 
posledak; O tihi, o keros, o srećo, o vreme; elemoisini, milosrdije; apelpisija, 
očajanije i dr. Druge se reči mogu lako nagađati. 

U Vršcu, meseca septemvrija 1837. 

Sočinitelj 

PREDGOVOR K DRUGOM IZDANIJU 

Delo ovo imalo je sreću takvo blagoslovenije kod čitatelja mojih naći, da se ne samo 
svi egzemplari, koji su izvan prenumeracije ostali, u pravom smislu reci razgrabili, 
no da su jošt sa svih strana Ijubitelji dotle s pismama navaljivali, dok im nisam 
obećao "Tvrdicu" po drugi put na svet izdati. Ja sam pozorište ovo pri vtorom 
izdaniju s jednim licem umnožio, no s otim mislim da se delu ništa nije škodilo. 

Ništa manje, ako bi se ko nasao, kome ovo ne bi bilo po volji, tome kao preki lek 
preporučujem svuda: što mu se god ne dopada, perom nekoliko puta prevući, i s 
otim ćud svoju zadovoljiti. Ovo se sredstvo kod svake knjige slobodno upotrebiti 
može, s otim više, što je pomoć očevidna, a za recept se ništa ne plaća. Međutim 
pri povtoritelnom izdavanju veselog ovog pozorišta ništa drugo ne želim, osim da 
ono, prilikom prvog izdanja zadobiveno već blagovolenije, i sada, i dalje zadrži, i 
radovaću se ako delo ovo kadro bude moje ime i u poznije vekove s istim dejstvom, 
koje sad proizvodi, preneti i zadržati. 

Sočinitelj 

LICA: 

KIR JANJA 

JUCA, njegova supruga 
KATICA, Janjina kći od prve žene 
MIŠIĆ, notaroš 
KIR DIMA 

PETAR, kućevni sluga 



DEJSTVO PRVO 


POZORJE PRVO 

KIR JANJA razgleda haljinu, JUCA šije 

JANJA: Pan metron ariston. Krasno grčko mudrost. Sve sos mera, sve sos mera, pa 
ćiš dođiš do velika slava. Ama prokleto sadašnje svet oći sve visoko: oći mumuzu, 
oći bal, oći kafana, oći svilena kadifa. O tis anankis! Oćiš moda! Kamo aspri? Glediš 
na baron, glediš na gospoda? Kaimeno! Ne znaiš da ći da propadni svet? Nema 
špekulacija, nema trgovina. Pošto tiftiku? - bađava; pošto pamvuk? bađava. Sad je 
došlo vreme da čovek idi bez čizmu. 

JUCA: I to bi lepo jošt' bilo! 

JANJA: Što ti tu govoriš, škilji? More, znaiš li što je svet? Sediš kako milostivo 
gospođa, čekaš dvanaest sata da jediš, da piiš, da spavaš. Što ćiš da jediš, što da 
piiš? Što si stekla? Kad je bilo rat, kad je bilo kugu, da mori malo toliki Ijudi? More, 
propadniš, more, propadniš, kukavico! 

JUCA: Nisam se tom nadala da ću kod vas propasti. 

JANJA: Nisi si nadala, što si si nadala? Da si voziš na četiri konji, da ti služi 
katanu? Suči rukavu, kukavico, pa čuvaj tvoja kuća, ako misliš da imaš leba i sol. 
JUCA: Kad ste me prosili, vi niste tako govorili. 

JANJA: Što sum govorio? Da ti držim u lutku, da ti pravim maska. Nije dosta kad ti 
zovim: dušo Juco; kad ti kažim: pili moje? 

JUCA: Otkako sam se u kuću dovela, vi jošt' niste zapitali: treba li mi štogod i kako 
živim. U kakvim sam se 'aljinama venčala, u tima i danas 'odim. Niti marite za 
mene, niti vodite brigu o meni; nego živim kao svaka poslednja u varoši. 

JANJA: 0 škilji! Ne vodim briga za tebe! Što ti fali kod kir-Janje? Imaš li dosta leba, 
lepo kako zemička? 

JUCA: (A baš!) 

JANJA: Mumliš? Oćiš da mumliš? Što je ovo (Donese hlebac). Ton đavolon! Di je 
toliku lebu? 

JUCA: Izeo se. 

JANJA: Škilji nemarljivo, nepromotreno, izio si! Sam se lebac izio? 

JUCA: Pa izeo se u kući. 

JANJA: Srbsko hondrokefalos, ne znaiš gramatiki? Kako ći lebac sam da si jedi? Ko 
je lebu dirao? 

JUCA: Šta ja znam, zar je malo u kući? 

JANJA: Ne znaiš, škilji. A što si gazdaricu? Što sam ti uzio? Da čuvaš kuća, ili da 
glediš na penćer, na mlado oficir? 0, siroma kir-Janja, moraš da propadniš kroz 
nevaljalo svet! 

JUCA: Sad da propadne kroz malo 'leba što se u kući pojelo! 

JANJA: Kučko prokleto, što mi daiš vatra u moju srcu? Esmo ručali kako firšt? Esm 
kazo da si čeka večeru? More, znaiš što je to: Pan i metron ariston, tis anankis? 
Kad je najveću sirotinju na ovaj svet, onda pravi parada široko visoko. 

JUCA: Gospodaru, vreme je već da se jedanput i ja s vami kao žena sa svojim 
mužem razgovorim. 

JANJA: Što ćiš da govoriš, da mi praviš šteta? ... 

JUCA: Kad ste me prosili, vi ste meni ono obećavali što bi i za groficu mlogo bilo. Vi 
ste meni dukate... 

JANJA: Ćuti, ćuti, škilji, kakvi dukati?! More, krajcaru, more, nema, nema, nema! 
JUCA: Vi ste meni dukate pokazivali, i svakojakim načinom ste gledali da me 
zaslepite da za vas pođem. Ja sam se polakomila, no sad vidim da sam pogrešila 
što sam moju mater poslušala, a nisam za onoga pošla kojega je moje srce izabralo. 
JANJA: Za ono Jovan, što sedi ceo dan u kafana i igra šervinclu? 

JUCA: Kakav je, takav je; bar je mlad i moja prilika. 

JANJA: 0, lepo! Tako si počitui svoga gospodar? 

JUCA: Ja znam da je dužnost žene svoga muža počitovati, no mislim da i žena ima 
pravo kad zakteva da je muž Ijubi. 

JANJA: E, to je lepo reč, to je lepo slovo! Odi da ti polubim. 

JUCA: Nije samo dosta ustma Ijubiti, nego treba muž da pazi šta mu žena zakteva, 
pak da joj čini po volji. 

JANJA: Ama treba i žena da sluša svoga gospodar. 

JUCA: Ja ne znam u čemu se vi na mene možete potužiti? 

JANJA: Koliko sum ti puta molio i pravio inštancija: "Dušo Juco, nemoj da si 
razgovaraš sos naše mlado notaroš!" Aja! Juca neći da mi čui! 

JUCA: On mene radi i ne dolazi, nego vas radi i zbog grčkog jezika. 

JANJA: 0, škilji, oćiš da mi vučiš štrikla preko nos? Zašto ne dođi on kad sum ja 
kod kuću, nega sve kad ja idim po moja špekulacija? Vidiš kako ti uvatim? More, ne 
možiš da prevariš Grku! Vidiš, ja, vidiš! (Kuca se po čelu). Nega da mu kažiš da mi 
više ne dođi u moja kuća... 

JUCA: Tako niko ne govori ko ima devojku na udaju. 

JANJA: Što udaju? Katica je dete. 

JUCA: Od osamnaest godina. 

JANJA: Pak? Kad sum se ja s njenu mati ženio, imao sum trijanda pendi. Iha, kako 
bi gospođo Juco želila da donesim čitava bolta, da pravim prokleto štafirung, da 
činim parada, da držim svadba! More, nema aspri! More, nema, nema! Oći da 
propadni svet! 

JUCA: Zbilja, da mi date po forinte da se kupe žice. 

JANJA: Kakvu žicu? 

JUCA: Katici na gitar. 

JANJA: Kirije imon! Koliko sum krajcari već dao kroz to prokleto gitar! 

JUCA: Gitar-majstor je već pet sati zbog žica propustiti morao. 

JANJA: Da ti kerveros nosi gitaru, da ti nosi modu i moju pametu! Ej, tihelaj Janja, 
tako si kuća ne teči! Ne mi više govori. Nema novci! 

JUCA: A kako će biti s mojim šeširom? 

JANJA ( uplašen ): Kakvo šešir? 

JUCA: Ja mislim vreme je već da mi nov šešir kupite. 

JANJA: U, hu, hu! Pa, pa, pa! Novu šešir! Milostivo gospođa! Kir-Janja! Šešir? 
JUCA: Ja sam i kod moje matere šešir nosila. 

JANJA: Idi kod tvoju mati, neka ti kupi. 

JUCA: Ja mislim da ste mi vi muž. 

JANJA: Nemaš dosta aljinu? Oćiš široko, visoko? Oh, žensko dugačko kosa! More, 
znaiš li da je slavno Diogen sedio u buru? 

JUCA: Kad je bio lud. 

JANJA: Što lud? Grečesko slavno filosof lud? Nepromotreno, nerasužđeno! More, da 
izgubiš glava za ovo slovo da si u Moreja. Filosof, more, slavno grečesko Diogen 
sedio u buru i išo bez čizmu. 

JUCA: Valjda nije imao za šta da kupi? 

JANJA: 0, hondrokefalos! More, slavno grečesko car Aleksander go moli da primi 
dukati, veliki kako tvoje čelo, filosof neći; car go moli, filosof neći. E, de, de! 
(Gumari, što nisi uzio tako lepo novac, pa da daš mene, da pravimo lepa 
špekulacija). 

JUCA: Taj Diogen, može biti, da nije bio oženjen, pa je mogao činiti što je god 
hoteo; no ja sam vaša žena. Ja neću da se smeje svet od mene, nego da mi kupite 
šešir. 

JANJA: Uha! Oćiš da se svađiš jošt' sos mene? 


JUCA: Ja sam dosta trpila. Šta će to reći? Kad nisi za ženu, da se nisi ni ženio, 
sram da ti bude! 

JANJA: Sramota na tebe i na tvoju rod, kako počituiš svoga gospodar. 

JUCA: Ja sam činila što je god bilo moguće, ali vidim da je to sve badava. 

JANJA: Dušo Juco, što ćiš ti sos mene? 

JUCA: 'Oću da mi šešir kupite. 

JANJA: Ama, za ime boga, nema, more, krajcari! Kako da ti kupim, de? 

JUCA: Kad nemate, ja ću da se rastavim od vas. 

JANJA: 0, škilji, oćiš da mi plašiš! Ne si plaši Janja, more, ne! 

JUCA: Vi ste pri prosidbi kazivah da ste kapitalist od sto hiljadi forinti, a sad kažete 
da ne možete jedan šešir da kupite. To je očevidna prevara. Za takovo što pravedno 
je da se žena rastavi. - A šta tu treba više razgovora? Daj mi što sam donela, pak 
idem mojoj materi. Živiću kako mi bog da. 

JANJA: Dušo Juco što si ti počela? 

JUCA: Što sam počela, počela! Ja vidim da ovde nema za mene života. 

JANJA: Pa to sve teće sa jedno šešir? 

JUCA: Jeste, za Ijubav šešira. 

JANJA: Ama, more, što ći tebe šešir? 

JUCA: Ja 'oću da imam. 

JANJA: E, kad oćiš baš, oćim da ti kupim za jedno Ijubav. Nega da mi daš gracija 
tri dana, da si promislim. 

JUCA: Šta će... 

JANJA: Ama ne mi govori jednu reč, de, kad ti miluim, znaiš, jedno slovo. Oćiš da 
mi osiromašiš, 'ajde, de! Janja ima novci, Janja ima veliko dukjanu, Janja je bobato 
čovek. 0, oći da umri Janja, oćiš da vičiš: "Jao, majki moja, da pravim Janju od 
blato!" 

POZORJE DRUGO 

BIVŠI, PETAR 

JUCA: Evo Petra. Možemo ga poslati po žice. 

JANJA: Da ti djavol nosi sos tvoju žicu, da ti uzmi pamet, da zaboraviš' ( Petru ). Esi 
skupio onu đubru sos pijacu? 

PETAR: Aa? 

JANJA (Jače)\ Esi skupio onu đubru? 

PETAR: Kakvu tužbu? 

JANJA: Tvoja prokleta uveta! ( Viče ). More đubru, đubru, đubru! 

PETAR: Ubru, ubru! Što ne govoriš Ijudski, nego se ačiš? 

JANJA: Pi, pi, pi, pi, kako mi daje vatra u moju srcu! 

JUCA: Ja se čudim zašto ga i držite tako stara i gluva? 

JANJA: Hondrokefalo! Oćiš mlado katana, da platim pet stotina forinta? More, 
pamet, more, jal... Od deset godina mu pravim račun... 

JUCA: A štetu ne računate što vam čini? 

JANJA: Ti si kriva. Zašto nisi gazdarica u svoju kuću, da uzmiš na um? 

JUCA: Ta onomad je pred vašim očima kvara učinio. 

JANJA ( uzahne ): Siroma Janja, mora da postrada črez nevaljalo svet! 

PETAR: Gospodaru, evo jedno pismo na vas... 

JANJA: Ko ga šilji? 

PETAR: Taki. 

JANJA ( prodere se): Gajdaros! Ko e poslo ovu pismu? 

PETAR: Šta vičeš tako, nisam ja gluv! Ćir Dima je kazao da mu taki odgovor 
odnesem. 

JANJA: Kir Dima je moju prijatelj. ( Čita ). 0, dulos sas, kir-Dimo! E, e, e, kalal... 
Tim, tim, timl... Pošten čovek! Kala, kala. ( Pogledi u Jucu). Dušo Juco, idi u tvoja 
soba, imam jedna mala špekulacija. 

JUCA ( odlazi ). 

POZORJE TREĆE 

KIR JANJA i PETAR 

JANJA: Tu ti pismu dao kir-Dimu? 

PETAR: A? 

JANJA: U, što mi jediš, jedili ti psil... Ama grafa i od kir-Dima, mu poznaim slovo. 
(Gledi u pismo). Deset hiljada forinti, tria per mezo, na četiri mesec, za edno pravo 
trgovac, i Rošildova obligacija u zalog, pe, pe, ре!!! Krasno špekulacija! Haris to 
teol... Pero, sinko, iziđi malo u avlija. 

PETAR: Kazaću mu. 

JANJA: Šta ćiš da kažiš? 

PETAR: Da vam je po volji. 

JANJA: Smeteno, gluvo! Iziđi u pole, kad ti kažim. Evo vako, ja! ( Uzme ga za ruku, 
pa ga izvede napolje i zabravi sohu). Prokleto posla! Sad da izbroim novci... Oho, 
čekaj malo! ( Zabravi vrata kud je Juca izišla). E, tako! ( Otvori sanduk). Ama ovo 
prokleto Juco može da gledi kroz rupa. Kad vidi novci, zovi pustaliju, i mi ubii. 
(Wče). Dušo Juco, dušo Juco! Eno ćuti pasjo vero! Oći da mi ubii. Kad broim cvanciki 
da sluša: "Oho! Janja ima novci! Odi, gospodar arambaša, da delimo!" ( Zatvori 
sanduk). Juco, bre, Juco bre! Nećiš da si zoviš? ( Otvori vrata). Juco, more, Juco! 

POZORJE ČETVRTO 

BIVŠI, JUCA 

JANJA: Pseto nevaljalo, di si bila? 

JUCA: Bila sam napolju. 

JANJA: Napolje, napolje? Ko e slušio moja špekulacija? 

JUCA: Ja ne znam. 

JANJA: Ne znaš, škilji! A ko e šuškio na moja vrata? 

JUCA: Zaboga, u sobi nije bilo nikoga! 

JANJA: Nikoga, prokleto kost, samo tebe! Nemaš tvoja kujna, kao gazdarica, 'nega 
da si skitaš po sobu? 

JUCA: Zaboga valjda znam šta mi je poso? 

JANJA: Alopu! Znaiš da izgubiš glava tvoga gospodara. Apage, škilji, u kujnu, tu ti 
tebi mestu! ( Uhvati je za ruku, pak je istera napolje i zabravi kako jedna tako druga 
vrata). Prokleto Eva, oći da prevari svoga muž! ( Otvori opet sanduk). Moi krasni 
život! ( Premeće novce, pa posle ustane i protegli se malo). Kako mi rasti srcu kad 
vidim moi lepi dukati, kad gledim moi krasni taliri i kad pazim veliki pakli sos banku! 
Što ću da mu dam? Ovo kaži: "Nemoj mene, gospodar!" Ovo opet viče: "Nemoj 
mene, ja sum lepa!" Škilji mali, nećim da vas prodam, oćim da vas kotim, više, sve 
više, ja, dovde! ( Pokazuje vrh sanduka). Pak onda da legnim, da spavam slatko! 
Odite vi! ( Uzme banke, pa broji). Mia hiljada; ekaton, dio, trija, tesera, pendi, eksi, 
epta, okta, inja, deka; dijes hiljades; tris hiljades! teseres hiljades. Teseres hiljades 
to - i deset hiljada u banku. Zbogom, vi drugi moi srci! ( Smeši se). Oćim da vas 
zatvorim da vas niko ne dira ( Zatvori sanduk). E, sad da nosim na kir-Dimu i da 
ištim obligacija. Oho! Ima više banku! ( Opet izbroji). E, e, ja sum dobro trgovac. Ne 


može da fali Grku. (Metne novce u džep). Dušo Juco! ( Odbravi sobu). Dušo Juco! 
(Odbravi i druga vrata). Dušo Juco! 

POZORJE PETO 

JANJA i JUCA 

JANJA: Dušo Juco! Ja ću da idim po moja špekulacija. Šta ćiš ti da radiš? 

JUCA: Ima se šta raditi. 

JANJA: Da sediš ovde, da se ne makniš: da čuvaš tvoja kuća, znaiš? Kad muž idi 
po svoja posla, dobru gazdaricu treba da vodi viršoft... Razumiš što sum kazo? Da si 
ne makniš od tvoja soba. Sad ćim ja da dođim. 

POZORJE ŠESTO 

MIŠIĆ i BIVŠI 

JANJA: (U! Prokleto posla! Sad ne smim da idim!) 

MIŠIĆ: Sluga sam, kir-Janja! Kako se nahodite? 

JANJA ( pokloni se): Fala bogu, zdrav sum; ama zlo, zlo! 

MIŠIĆ: Zašto zlo? 

JANJA: Rđavu vreme, nema novci. 

MIŠIĆ: E, fala bogu kad ste samo zdravi! Biće i novaca. 

JANJA: Kako ći biti kad je nevaljalu vremenu? Gdi metiš, izgubiš; di radiš, imaš 
šteta, e, de! Ovakva vremena, otkad je svetu, nije bilo. 

MIŠIĆ: He, he, he! Ne bojte se. Nećete propasti, kad niste dosad propali. Ta vi 
znate štediti! 

JANJA: Štedim, gospodin, od nevolja, zašto si nema. 

JUCA: Zapovedajte sesti, gospodin Mišić. ( Pokaže stolicu). 

JANJA: A gospodin notarius neći da si dugo bavi! (Prokleto Evo, mora da ti djavol 
nosM) 

MIŠIĆ ( Juci): Kad me ta'ko lepa gospoja nudi, ne mogu odreći. ( Sedne ). 

JANJA ( uzme i sam stolicu i tako sedne da je zakionio Jucu od notaroša). 

MIŠIĆ: Kir-Janja, vi imate vrlo krasnu gospoju. 

JANJA: Za mene krasno, za drugoga ružno. ( Preti Juci). 

MIŠIĆ: E, naravno da je ona za vas. Ništa manje, što je lepo, ono se mora 
svakome dopasti. 

JUCA: Vi meni jako šmajhlujete. 

JANJA: Što se ti mešaš u naše razgovor? Ti si dete, ti treba da slušiš što drugi 
pametni govori. Ajde u kujna gledaj tvoj ručak! 

MIŠIĆ: 0, ja molim neka ostane gospoja kod nas. Ta s otim je prijatniji razgovor 
što je veće društvo. 

JANJA (Prokleto posla!) 

MIŠIĆ: A gdi je gospodična? Ona se ne daje viditi. 

JUCA: Ona je... 

JANJA (preseče joj)\ Otišla i... (Da ti djavol nosi!). ( Pomrkne na Jucu). Otišla i kod 
svoja drugarica, znaite, da šije. 

MIŠIĆ: I to je dobro dete! Samo treba da joj dobru priliku nađete. 

JANJA: E, gospodin notarius, sad je pogano svet; samo novci! Eto ja uzeo sum bez 
krajcaru, golo, siroto. Ama sad, kako ti dođi u kuća, ne ti pita: "Kako ti je kći!"" 
nega: "Koliko daš?" Otkud ćim da dam kad si nema? Moramo da propadnimo sviju. 
MIŠIĆ: Sad su već drugojačije počeh raditi. Tako juče čitam u novinama gdi jedan 
momak javlja da je od dvadeset i četiri godine, lep i dobro vospitan, i želi izigrati se 
na loteriji. 

JANJA: Kirije imon! Da si ausšpilui? 

MIŠIĆ: Jest, i to, po mom mnjeniju, nije ništa rđavo. On je uredio deset hiljada 
losa, po forintu srebra: deset hiljada forinata. Svakom je slobodno metuti, i na koju 
devojku sreća padne, dobija smesta mladog muža i tolike novce. 

JANJA: He, he, he! Pak posle, kad si ne milui, da si vuči za kosu! 

MIŠIĆ: I za taj je slučaj sastarano. Ako se devojka, koja je trefer načinila, momku, 
ili momak devojki ne bi dopao, taki na ovaj slučaj dobiva devojka svoji' pet hiljada 
formata. Momku ostaje drugi' pet, pak se mogu oboje po volji usrećiti. 

JANJA: Pa tako, na ovu načinu, može i žena udata da uzmi? 

MIŠIĆ: O, dakako! 

JANJA: Vraško svet! Kako si savija na svaka hunsvutarija. 

MIŠIĆ: To je lepo, po mom rasuždeniju, izmišlenije. Nikom se ne škodi, a može se 
mnogima pomoći. 'Oćete li i vi za frajlicu uzeti koji los? 

JANJA: Los je tri cvanciki? 

MIŠIĆ: Jest. 

JANJA: O, skupo, vrlo skupo, mnogo novac! 

MIŠIĆ: Ta vi možete i onako usrećiti vašu gospodičnu. No ja se zadržavam, a 
moram jošt' dalje ići Znate li zašto sam kod vas došao? 

JANJA: Kad čuim. 

MIŠIĆ: Poznato vam je da želimo naš varoški špital raširiti. 

JANJA: Čuo sam. I to je lepo od naše magistrat. 

MIŠIĆ: Budući da toliko novaca zasada u kasi nemamo, zato smo naumili dobre 
Ijude u pomoć pri ovome pretprijatiju pozvati. Evo, dakle, lista! Izvolite zapisati 
koliko vam je moguće. Što više, to bolje! 

JANJA: U! Zaboga i poboga, gospodin notarius, sad da si čini troška na ova 
oskudna vremenu! Nema Ijudi novci. To ne moži da bude. Neći niko da da nijednu 
feniku. 

MIŠIĆ: Evo, hvala bogu, skupljeno je već hiljadu formata. Dajte i vi jednu hiljadu, 
pak ćemo lako namerenije dostići. 

JANJA: ( uplašeno ga pogledi) Hiljada forinta? Otkud hiljada krajcara? Nema, 
gospodar notarius, nema. Znaite da nisum vidio krajcara prebijena od mesec dana. 
MIŠIĆ: Naći će kir-Janja, znam ja, samo ako 'oće. 

JANJA: Da mi djavol nosi ako imam jedna krajcara u moju kuću! 

MIŠIĆ: Ta vi valjda me nećete prazna otpustiti. 

JANJA: Nemam, gospodine, nemam jedna krajcara zasad. 

MIŠIĆ: E, fala bogu, kad nemate sad, biće drugi put. Ja mogu i drugi put doći. 
JANJA: Što, drugi put!'! (Prokleta Eva mu mignila!) Gospodar notarius, dajte to 
cedulja. Vidim da moram da propadnim. ( Uzme pero i stupajući k astalu) Evo da 
žertvuim po forinta. 

MIŠIĆ: Oho! Manje se ne prima od deset forinti. 

JANJA: Od deset forinta, gospodar notarius? Kamo toliki novci? 

MIŠIĆ: To iz moje glave ne ide; nego kako je magistrat zaključio, tako se ja 
vladam. 

JANJA: (Što ćim da radim? Oćim da zapišim, oćim da si ubiim, nećim da zapišim, 
oći da dođi, bezobrazno, više put). Gospodar notarius, evo da daim celo forinta. 
MIŠIĆ: Ja ne mogu primiti, kir-Janja. 

JANJA: Ama, mi ubite: nemam više sad! 

MIŠIĆ: Ta, kažem vam, ne mora od časa biti. Mogu ja doći i drugi put. 

JANJA: (Eto, mignila mu Evo da dođi kod nje!) Gospodar notarius, evo da si ubiim 
da dam dva forinta na to prokleto špital. 

MIŠIĆ: Kad bi u mojoj vlasti stajalo, ja vam ne bi' jamačno dosađivao; ali znate ko 
sam ja kod magistrata. 






JANJA: ( pruži mu ruku) Gospodar notarius, evo vaša artija, evo moja Juca! Makar 
sto puta dođite, ja nemam da dam. 

MIŠIĆ: Ta dobro! Vi niste takav čovek da ćete se zatezati. Neka mlađi najpre, pa 
ćete vi, kao star, polagano za njima. 

JANJA: Ja sum čovek ubiin. Svaku bedu na moju glavu. Siromah kir-Janju! 

MIŠIĆ: ( ustane ) Kako se vi teškate, a ima stotinu koji bi želili u vašem položeniju 
biti. 

JANJA: Evo i neka nosi. ( Pokazuje Jucu ). I tako oći šešir. 

MIŠIĆ: ( nasmeje se ) Sluga ponizni, kir-Janja! 

JANJA: Sluga poniznu! 

MIŠIĆ: ( polazeći Juci ) Oprostite što sam vas od posla zadržao. 

JUCA: 0, molim, vi nama s otim čest ukazujete. 

JANJA: Veliko čest za moju Jucu. ( Trgne ženu koja je pošla Mišića ispratiti). Apage! 
(Pri vrati). Slugu poniznu! 

POZORJE SEDMO 

JANJA i JUCA 

JANJA: Anatemata, anatemata! Oćiš da mi iziš glava! 

JUCA: Šta vam je sad? 

JANJA: Ti si mu mignila. 

JUCA: Šta bi' mu ja namigivala? 

JANJA: Ti si Evo. Oćiš da prevariš tvog Adam. Što si mu kazala da imam toliko 
novci? 

JUCA: Kako bi' mu ja kazala ono što i sama ne znam? 

JANJA: Ne znaiš, ubio ti strela od grom, kad si slušila na vrata? Ti si ono mačka što 
predi za furuna, a gledi što ći da kradi. Ti si onu Ezopovu lisicu što viči: "Cili mili, 
kir-Janja!" A ovamo mu metiš štranga za vrat. 

JUCA: Zaboga, ali šta imate sad opet protiv mene? 

JANJA: Što imam, anatemata, što imam? Oćiš da kažiš notariusu da sedi, kad 
čoveku ima svoja posla! Oćiš da mu kažiš: "Mene je drago, mene je čest!" Da dođi 
opet? 

JUCA: Zaboga, ta to je učtivost. Tako svi, koji su najmanje vospitani, rade. 

JANJA: 0, tako radi! Da zovi notariusa na svogo muža! I jošt' da mu kradi deset 
forinta! Otkud deset forinta? 'Ajde podaj ti, de, kad kažiš! 

JUCA ( slegne rameni). 

JANJA: Pa što govoriš? Da mi kradiš, da propadnim? O, talas ego! Da si otvori 
zemlju, da mi guta kod tako nevaljalo žena! 

JUCA: Pa ne morate dati, zaboga! Ne može vam niko oteti. 

JANJA: Vidiš alopu! Da ne daim, da dođi notarius mlogo puta, i kad nije kir-Janju 
kući, da si unterhaltui, a Janja da plati. 

JUCA: Znate li kako ćete učiniti da ne platite? Da razglasimo jedno jutro da su nas 
poharale pustaije; pak onda, kad se pročuje po varoši, svaki će vas žaliti, i niko vam 
neće dolaziti da vas uznemirava... 

JANJA: Pi, pi, pi! To je majstorsko plan! Tako može i da si nosi za mene jedrio tas 
po crkvi Da kažu Ijudi: "Postrado kir-Janja, 'ajde da go pomognimo!" Dušo Juco, ti 
imaš grčko pamet u glava, ti nisi od serbsko rod. 

JUCA: Mislim da se moja baba od grčkog kolena vodi. 

JANJA: Ih, ih, ih! Što mi ne kažiš, da ti pišam u novinu? Kakvo elinsko mudrost! 
Kad čui Grku u Morea, oći da ti digni u štatua, kako jedna Pitija. Eh, slavno Grecija! 
Jedno zrno kako si nađi od tvoga duh, teći eto pamet Dušo Juco, oći da si svi Grku 
radui za tvoj rod. 

JUCA: (u polasku, za sebe) Da vas đavo nosi! ( Otide ) 

POZORJE OSMO 

JANJA (sam) 

JANJA: Prokleto Eva! Ima više pametu nego ja. "Koliko i izgubio kir-Janja?" ... 
"Deset hiljada forinta." ... "'Ajde da go pomognimo." Na, na, na! Koliko? Sto forinta. 
Doksa si o teos! Treba da tečim pod mojom starostum. Imam deca... Pi! Što mi reči 
ono notaroš za neko los? Oćim da uzmim za moja Katica. Deset hiljada forinta 
strebro ... lepu sumu! Mene pet, Katica pet. Oho! A kad kaži Katica: "Ja sam dobila, 
ja sam gospodar, papu ne dam ništa"! ... 0, čekaj, škilji! Nećim da ti uzmim. Da 
uzmim bolje na Juca! ... Aferim, Janja! Na Juca? Dođi mlad momak od dvadeset i tri 
godinu da vidi Juca. On lep, Juca lepo; on migi, Juca migi; on si zaljubi, Juca si 
zaljubi, teće kir-Janja u kupus. Prokleto posla! (Misli se). Nek idi s bogom ova 
špekulacija ... Ama deset hiljada forinti u strebro! Janja, bre, čuiš? Deset hiljada 
forinti strebro! Ma tin timin mu! Da 'uzmim! Za Katica? E, Katicu je dete. Da uzmim 
za Jucu. A ono momak? Vraško posla! Zar ja nemam grčko glava da go prevarim? 
Anev idrotos će pono uden: ko neći da probira, neći da profitira, ... kaže elinsko 
mudros! 

POZORJE DEVETO 

KIR DIMA, PREĐAŠNJI 
JANJA: 0, kala pltete, kir-Dimo! 

DIMA: ( tihim glasom, lagano) Dulos sas! ... Pos pigeni i dulja? 

JANJA: Ahara! Oćimo da padnimo sviju preko nos. 

DIMA: Pistevo! ( Maja rukom). Kakos keros! 

JANJA: O, adelfe, svaku čoveku ima 'svoja radost, teći ja sum nestreća, sas 
prokletina 'na moja glava! Kitaksi, adelfe, oći šešir, prokleto široko visoko, oći 
svilena pantljika! 

DIMA: Pios? 

JANJA: Juco. E de! Oćim da kupim, oćim da si osiromašim; nećim da kupim, oći da 
idi prokleto na notarius, is ton oficir, će ta lipa ... Znaite sadašnje svetu. 

DIMA: Tiflute to filun peri to filumenon. 

JANJA: Što? Na ovu kugu od vreme? O teos, filaksi! Propadnimo, propadnimo! 
Ahara, ahara, ahamna! 

DIMA: Adelfe, oćim da ti rečim na serbsko slovo. Znaiš što 'sum došao? 

JANJA: Za deset hiljada forinta. 

DIMA: Malista! Toj edno... Daj go. 

JANJA: Is kalin kardian, adelfe; ama znaiš grečesko mudrost: "To danion frontidon 
anapleon." 

DIMA: Ne si brini, de! Ja, to Rošildovu pismu. ( Pruži mu). 

JANJA: E, kala. ( Izvadi novce, pak mu broji). Ine kala? 

DIMA: Evharisto. 

JANJA: Ne "evharisto", nega kad ga vratite, ondak "evharisto", a sade veksla! 

DIMA: Kala, adelfe, kala. 

JANJA: Nisam uzio interesu. 

DIMA: Kala, de. 

JANJA: Za tri meseca trista forinti. 

DIMA: Kala. ( Broji mu). 

JANJA ( skupi novce, pak metne u džep): Evharisto. Eto vekslu. 



DIMA: Evtis. ( Potpiše ). 

JANJA ( gledi potpis, pak onda savije vekslu, i tek što metne vekslu u džep, opet 
izvadi i prevrće ): Timiotatos antropos! 

DIMA: E, esmo gotovi sos prva posla? 

JANJA: Doksa si, o teos. 

DIMA: E, da izvadimo druga. Kir-Janja, ja sum došua da mi daiš tvoga Katica. 
JANJA: Katica? 

DIMA: Katica. 

JANJA: Zašto ištiš ti moja Katica? 

DIMA: Za edno crno oko, za edno grečesko nos, za edno mladost što go ima, i za 
edan poštene. 

JANJA: A ne ištiš za novci šta ima kir-Janju? 

DIMA: O teos filaksi! Oći da mi si dopadni devojka, oćim da si ženim; neći da mi si 
dopadni, is ton teon! 

JANJA: Kir-Dimo, vi ste jedno pametno čoveku. Oćim da vam dam Katica, da go 
vospitavate. Ona ji mlado ludo. Ima mati što go vospitava za šešir, za svilena aljina, 
za mlado oficir, a ne za kujna i kecelja, da krpi izdrtu džaku, da nosi edni cipeli 
godina dana. 

DIMA: Kala. 

JANJA: Mi smo Ijudi trgovci. Što treba široko visoko? Što ći štafirung? Ua veliko 
gospodsko! Ne treba tra, tra, tra na svadba. Uzmiš tvoja mlada sos malo aljinu, ti ej 
edoson o teos; pak idiš u tvoja kuća i glediš tvoja špekulacija kao pošten čoveku. 
DIMA: Ama kraksite tin Katica, da vidimo oći da pođi. 

JANJA: Što oći, što neći? Mora, kad kaži papu' Da go šiljim u Atina, da pošiljim u 
Amerika, mora da idi, kad oći papu. 

DIMA: E, kala. 

JANJA: Da budi svadbu, ne svadbu, da ti djavol nosi srpsko prokleto običaj! Da 
budi, ne da budi. Što moži da hudi kod kir-Janju, kad oći da propadni! Da si venčaite 
na mesec dana. 

DIMA: Ja sum gotov, ali molim da dođim sutra da si razgovorim sos Katica. 

JANJA: Kopijasete. 

DIMA: Tora prepi na kitazo tin dulja mu. Igienite! 

JANJA: Dulos sas! 

POZORJE DESETO 

JANJA (sam) 

JANJA: E, de de, opet jedno spekulacija! Pravo kaži grečesko mudrost: "Tihi ton 
antropon pragmata uk evulia." Kir-Dimu i pošten čoveku, ne išti novci, ne išti visoko 
štafirug. Oći samo gazdarica. 'Ajde de, neka ima. Katicu i dobra. Katicu i vredna. 

POZORJE JEDANAESTO 

BIVŠI i PETAR 

JANJA: Što mi kvariš špekulacija? 

PETAR: Gospodaru, pala mam šupa i ubila konje. 

JANJA: Što, more, što? 

PETAR: Mrtvi konji, nema više pomoći. 

JANJA: Kirije imon! Ubiem si! ( Trči ). Ubiem si! 

DEJSTVO DRUGO 

POZORJE PRVO 

JUCA, malo zatim KATICA 

JUCA: Ovo čudo jošt' niko nije vidio. Onde se ciganiše i štedi gdi je najveća 
opasnost. Ako ovaj čovek s njegovom tvrdoćom prođe dobro, to će svaki na svetu 
dobro proći. 

KATICA (stupi). 

JUCA: Šta je, Katice? 

KATICA: Sad je već badava. Toliko se s Ijudima pogađao i cenjkao, dok nisu konji 
sasvim uginuli. 

JUCA: Ja ovakovu narav nisam jošt' nigda vidila. Kad je u najvećoj nuždi, gdi 
smesta potrebuje pomoći, tu mu jošt' na pamet pada pogađati se! Žao mi je taki' 
krasni' konja. 

KATICA: Ja sam dosad plakala, a svemu je tome papa kriv. Koliko sam mu govorila 
da pogodi za šupu majstore, koji razumevaju. Aja! 'Oće on sam da zida, da zaštedi. 
Sad imam sugubu štetu. Sirota, sad ne mogu ni 'aljinu dobiti, da se jedanput i ja 
ponovim! 

JUCA: Bogme, on meni mora kupiti šešir, makar mu svi po kući pocrkali! 

KATICA: Zaboga, mamice, kako ga možete sad vređati, a znate kakva mu je narav. 
JUCA: Šta? Zar sam se ja udala da mu gledim ove zidove i da me s burazi 'rani? 
Moja draga, kad nemam muža po volji, bar da se po volji nosim. On da nije uzeo 
oficirsku kćer... 

KATICA: Nemojte, slatka mamice! Vidite, otkad nisam i ja 'aljinu promenula, pak 
ne protestiram. 

JUCA: Kad si luda. I odonomad mi je kuma Persa u crkvi pregovorila da smo već 
poslednje gotovo u varoši. Gledim druge, bože moj, nakićene! Tu su ti minđuše, tu 
su ti valovi U kuma-Perse kapa od blonda, crvena pantljika i beo cvet; oko vrata 
lanac od dve struke; 'aljina lila-farb i crn pojas; na vratu lep bajader. Pa ti stala kod 
stola seka-Jule, milo ti je da je poglediš. A ja? Idem kao majstor-Glišina žena. A, 
nećemo mi tako! Ima Janja novaca. Kazivali su meni. 

KATICA: To je istina da on ima novaca; ali kad mu je takva narav. 

JUCA: Pak kad mu je taka narav, da 'odim kao prosjakinja? Zaboga, devojko, evo ti 
već devetnaest godina! 

KATICA: Ah! Mica se jošt jesenas udala! 

JUCA: Ako ovako ustraje, ti se nećeš udati. Ko će tebe bez novaca da uzme? Nisi 
jošt m opravljena kao što valja. A drugo, nisi nigdi ni na vospitaniju bila. Baš treći 
dan Uskrsa na jutrenju je o tom bio razgovor. Eto, jedva sam ga naterala da te da 
učiti gitar, a i to ne bi učinio da nisi gitar na poklon dobila, i da mu nije gitar- 
majstor dužan, od koga inače ne može da se naplati. Ali koja je 'asna kad neće ni 
žice da kupi, pa tako moraš uvek poslednja da ostaneš u društvu. 

KATICA: Ja sam baš nesrećna na ovom svetu! Svaka se zna štelovati i 
unterhaltovati, samo ja jadna moram da kukam. 

JUCA: Zašto ne paziš kako druge rade!' 

KATICA: Ja mogu tri godine paziti kako se veze, pa opet, ako mi se ne pokaže, sve 
badava. 

JUCA: Hajde da te ja naučim. 

KATICA : 0, kad bi tako dobri bili' 

JUCA: Istina, i ja sama mlogo ne znam; no mislim da će i toliko za tebe dosta biti. 
Svaka devojka, prvo i prvo, mora da pazi na svoj štelung. Koja na to ne gledi: 
mala, visoka, suva, debela, ona nije ništa. Da treba pravo ići, to znaš; no najlepše 
ćeš pravo ići ako ugneš krstine unutra. Što Više, to bolje. 


KATICA ( probira ): Bogme lepo! 

JUCA: Sad 'odaj, korake pravi sitne, no više uširoko nego udugačko. 

KATICA ( probira ): Slatka mamice, ovo je prekrasno' Koliko sam se puta divila 
majorovici kako lepo 'odi. Blago meni, sad me neće u ovom niko preteći. 

JUCA: Vidiš, to je vospitanije. K vospitaniju prinadleži i lice Rumenilo na licu više 
nije u modi, nego bleda boja. To je sad nobl. Zato gledaj da su ti uvek takvi obrazi, 
a ne paorski: crveni. Usta uvek tako drži kao da bi se smejati hotela, premda je kod 
noblesa regula retko, ali iz glasa smejati se. 

KATICA ( podskakuje ): Blago meni, sad sam i ja vospitana! Odsad se neću 
ustručavati, ma kakvo društvo bilo. ( Ulaguje se ) Molim vas, slatka mamice, naučite 
me jošt' štogod! 

JUCA: To je dosta za tebe. 

KATICA: Bože moj, dosta! Zašto mi ne kažete sve? 

JUCA: Valjda ćeš da budeš princeza? 

KATICA: Ali molim vas, samo jošt dve reči! 

JUCA: Šta će meni posle ostati? 

KATICA: Bože moj, ja vam neću ništa preoteti ( Umiljava se) Kažite mi, slatka 
mamice, medena mamice. Znate kako nisam ono papi kazala! 

JUCA: (Prokleta devojčura!) Dobro. Ako ti nije mlogo najedanput, ne branim. De da 
vidimo najpre hod i usta. 

KATICA: (producira se). 

JUCA: Dobro, kao generalica! Sad stani. 

KATICA: ( stane). 

JUCA: Gledaj mi pravo u oči. Glavu malko više, jošt' više! Vidiš, tako da ti glava 
uvek stoji, uvek malo gore izvijena Sad, ako 'oćeš koga da poglediš, a ti tako gledaj 
da ti oči k nosu idu. S otim si dobila, prvo, žive oči; drugo, niko te ne zna jesi li 
zaljubljena ili nisi, zašto uvek zaljubljeno izgledaju; a treće, celoj personi osobito 
dolikuju 

KATICA ( donese ogledalo i proba ): Je li ovako? 

JUCA: Malo samo oči k nosu. Tako! 

KATICA (poljubi je)\ Slatka mamice, vi ste moja sreća 

JUCA: Sad kako ćeš kad se staneš razgovarati? Vidiš, kad se s kim razgovaraš, 
treba upravo da mu u oči glediš; govori ne vrlo brzo no nepresečno, tako da onaj 
koji se s tobom razgovara ne može reda dobiti Nikad da ne pomisliš u sebi: "E, sad 
sam falila!" ih "Sad sam se osramotila!" Kako ti to na pamet dođe, onda si prošla! 
Nego tako govori kao da si ti gospođa, a oni oko tebe tvoje sluge. A, upravo, tako i 
jeste. Zašto inače ne bi nam se muškarci toliko ulagivali. 

KATICA: Vi dobro kažete kako ću govoriti, a ne kažete mi šta ću govoriti. 

JUCA: Što ćeš govoriti? Početak razgovora neka ti je uvek o balu, muziki, teatru. 
Ako nema toga, a ti počni o vremenu, o 'aljini, kako su ti tesne cipele, pak eto ti 
razgovora! 

KATICA: Mamice, ovo nije vrlo teško! 

JUCA: Kad bi teško bilo, otkud bi tolike devojke naučile? Kad se smeješ, tako 
nameštaj usne da ti se uvek zubi vide. Što god čuješ, nemoj se čuditi; zašto, ako je 
dobro, moraš napred znati; ako je zlo, ne treba da razumeš Pravo, evo nam 
notaroša! Sad možeš taki početi. 

KATICA: Ah! S njime neću moći. 

POZORJE DRUGO 

BIVŠI, MIŠIĆ 

MIŠIĆ: Sluga sam ponizan! ( Klanja se prvo Juci, potom Katici). 

JUCA i KATICA : Službenica! 

MIŠIĆ: Ja sam čuo za neki nesrećni slučaj je li istina? 

JUCA: Za šupu? 

KATICA: Ah, kukavni konji, tako sam plakala! 

MIŠIĆ: To je baš šteta! Ovi su konji prvi bili u varoši. Ali kako se to baš tako 
dogodilo? 

JUCA: Znate kako naša poslovica kaže. "Skup dvaput plaća " Pređe dve godine 
pravio je šupu, pak čovek neće da pogodi iskusne Ijude, nego hoće da sam zida, da 
zaštedi. 

MIŠIĆ: E, gledajte vi, kao da je ubog siroma'! 

JUCA: On sam ne zna koliko ima novaca. Ali tako se to uselilo kod njega, samo da 
ne propadne, da štedi. rako za kukuruz daju mu Ijudi lepo pet forinta. Aja! On 'oće 
šest. Međutim, nije ga niko nadgledao dok se nije uplesnivio, te je jošt' morao 
plaćati da ga iznesu. 

MIŠIĆ: No, čujem da u kući lepo živi. 

JUCA: 0, ma'nite ga, molim vas! Ako ima što sira ili putera, on donde čuva i jesti 
zabranjuje, dok se ne pokvari i ne usmrdi. Otkad sam ja ovde u kući, jošt' se nije 
vina na astal iznelo. A u podrumu ima devet stotina akova. 

MIŠIĆ: Tako su ponajviše stari Ijudi, sve se boje da neće im stići. A to je zato što 
ne mogu da rade kao što bi želili. Tako sam ja poznavao jednoga, koji je svaki dan 
u kafanu dolazio, a nikada m krajcare nije trošio. Ovaj jedanput opazi gdi se igraju 
karti, pa, polakomivši se zar na tolike novce, koje se u banki nahođa'u, upusti se i 
on. Bogat je bio, to se znalo. Ah da ste ga vidili, kad počne gubiti, kako se stane 
menjati u licu i drktati rukama i nogama. Najposle okrene vikati: "Uha, uha!" Kako 
što izgubi, džipi, pak opet sedne, tako da smo mi okolostojeći neprestano mislih sad 
će izdahnuti... No šta ste vi, gospodična, tako ućutali? Vami je žao za konje? Ne 
pečalite se, kupiće kir-Janja druge. 

KATICA: Zao mi je samo što se mora tako star jediti. 

MIŠIĆ: 0 lako se može čovek utešiti kad ima u sanduku dukata. 

POZORJETREĆE 

BIVŠI, JANJA 

JANJA ( stupivši , nikoga ne gledi, nego hoda po sobi)\ Hu, hu, hu! 

MIŠIĆ: Šta je, kir-Janja? 

JANJA: Hu! Oći da mi udari šlogu 
KATICA: Žalosna, da zovemo doktora! 

JANJA: Škilji, da mi vučiš jošt' koja krajcara iz džepu? 

KATICA: Zaboga, da ne propadnete! 

JANJA: Da propadnim! Da dođi jednu vetru, da mi uzmi za kosu i da mi nosi u 
luftu! 0, moje lepo Miška, moje lepo Galin! Sad da uzmim stap, da idim da prosim 
pod mojom starostom. 

MIŠIĆ: Ne treba tako, kir-Janja. S otim škodite svom zdravlju. 

JANJA: Što vi govorite, gospodar notarius? Šupu mi palo, koštui mi više od pet 
hiljada forinta; konji mi pođinuli dve hiljade forinta! Dajte mi togo čoveku koi moži 
da izgubi toliki novci na ovim vremenom! Dajte mi, de! Siromah Janja, tvoju je 
sreću crno! Da uzmiš štap, da idiš kod crkvu, da sediš i ištiš krajcara kroz tvoju 
nestreću. 

MIŠIĆ: A ko će da čuva što je ostalo kod kuće? 

JANJA: Šta ima kod kuća? Prazno duvar, tri drvi, dva stolica. 

MIŠIĆ: I oni' devet stotina akova vina s jednim okovanim sandukom. 

JANJA :(Prokleto Evo!) Lako je da si posmejavate sos starom čovekom. Ej, 



gospodar notarius, kakvo crna šteta! 

MIŠIĆ: Šteta je velika, osobito onaki dobri konji; u celoj varoši im nije bilo para. 
JANJA: Sad leži mrtvo! Barem da moži da si posoli meso, nega da go jedi psi 
zabađava. Oh, kaimeno Janja, kaka isterna, kaka isterna! 

KATICA: Slatki papa! 

JANJA: Ne mi govori: "slatku papu", mi govori: "gorku papu"; mi govori: 
"nestrećnu papu"; mi govori: "papu što ći da ti uvati groznicu; papu, što ćiš da 
propadniš; tako ja, kako ednu veliku galiju na široku moru"! 

MIŠIĆ: Zašto se vi pečalite onde gde se može'te pomoći? 

JANJA: Da si pomognim?! Da pravim drugu šupu, da kupim drugi konji? Što ćim 
posle da jedim s moju decu? 

MIŠIĆ: Čekajte da vam kažem što stoji u novinama. Jedan je iznašao u Berlinu nov 
neki način luftbalon praviti i to isključitelno konjskom mašću. Zato se sad 
obznanjuje' ako koji ima takove masti, neka se javi, može imati za centu hiljadu 
forinti srebra. Kako su vaši konja debeli, izići će tri cente; pa ćete ne samo štetu 
nadoknaditi, nego jošt' i profitirati. 

JANJA: E li to istina, gospodin notarius? 

MIŠIĆ: Dođite kod mene, kad god hoćete, pak ću vam iste novine dati da se sami 
uverite. 

JANJA: Pi, pi, pi! Gospodin notarius, to je dobra spekulacija!... Da kupim više konji, 
pa da i gojim i posle kolim. Kakva lepa profita! 

MIŠIĆ: (Ovaj je lud!) Baš zato i jeste tako velika cena toj masti, što je od carstva 
strožajše zaprećeno da se mko pod živu glavu ne usudi marvu svoju ubijati, jer bi se 
tako konji, koji su na veliku polzu Ijudma, umalili. Nego, kako se slučajno kod vas 
dogodilo, vi ste vrlo srećan čovek. 

JANJA: Pi, pi, pi! Pravo 'kaži grečesko mudrost: "Di - i nestreću, tu - i i streću." 
Znaite što, gospodin notarius? Oćim i ja da načinim jedno luftbalon i da idim u 
Amerika. Čitao sum edno staro grečesko knjiga da tamo ima toliko zlato i biser 
koliko pasulj u Evropa. 

MIŠIĆ: Jest, tamo ima neke ptice koje legu biser. 

JANJA: Uh, uh, uh! Kako je tu slatku reč. Oćim i ja da prođim svet pod mojom 
starostum. 

KATICA: Zaboga, papa, šta vam sad pada na pamet! 

JANJA: Ćuti, škilji! Oćim i tebe da donesim zrno biser i zlatnu minđušu, znaiš! 
Siroto moje Miško i Galin! Nisu mogli da mi nosi živu u Amerika, da mi nosi mrtvu. 
Gospodar notarius, vi ste pametno muž što ste mi jedna lepa špekulacija kazah. Vi 
mora biti da ste Grk. 

MIŠIĆ ( smeši se): To može lako biti. 

JANJA: E, što sum kazao? Pravo Grk, pravo grčko pamet! Kad prođim preko Atina, 
da vas pišim u vivlioteka; i kad si vratim iz Amerika, da vam donesim jedna lula, 
turska, lepa, i za moja Juca šešir. 

JUCA: Ne znam ja kad se vratite, nego vi meni sad da kupite. 

JANJA (razrogači se): Pusto široko, visoko! Imaš, more, pametu u tvoja glava? 
JUCA: Prikladno pitanje! 

JANJA: Ti nemaš pametu u glava, ti imaš u glavu đubru! More, vidiš koliko šteta u 
kuću, more? Što ćiš da si kitiš? Skini štrimfli i cipeli, kukavico, pravi tamo blato da 
krpimo šupa. 

JUCA ( pogledi u Mišića ): Kad bi bila Juca luda. 

JANJA: Luda? Ko radi, onaj lud? Ko si kiti, pametno! 0, prokleto nemarljivo svet, 
moraš da propadniš! More, oći da ti gazi sirotinja i nestreća, tako, ja, kako besno 
konj trava zelena! 

POZORJE ČETVRTO 

BIVŠI, PETAR 

JANJA: Eto moja verna Petra. - Sinko Pero, da sučiš rukava i deriš Miško i Galin, da 
si pomognimo u naša nevolja. Jesi razumio? 

PETAR: A? 

JANJA: Prokletu uvu tvoju! ( Mišiću ). Dobro sluga, sve sluša, ama ga to bio bog što 
neći da čui. Gumari! ( Viče ). Da naoštriš nožu i da deriš Mišku i Galinu. 

PETAR: ( gleda ga)\ Sad i konje da derem' Gospodaru, ja sam dosta svakojake 
poslove izvršivao, ali sad i poganije da derem? To, bogami, neće biti! 

JANJA: Prokleto, nevospitano, najedeno, napijeno! Što si ti mene? 

PETAR: A? 

JANJA: U, kako mi baca vatru u srcu! Jesi li ti moju slugu? 

PETAR: Kako ne bih digao 'uku, kad sad hoćeš da me pod starost načiniš što nije ni 
moj ded ni praded bio? 

JANJA: Neći da ti razumi, ugursuz' Primiš ti od mene plaća? 

PETAR: Kad sam primio krajcare? 

JANJA: Pj-okletu tvoju jeziku! Ama, more, primiš svaku godinu račun. 

PETAR: Šta će mi sapun! Koji 'oće, neka dere i bez sapuna, ja mu ne branim, ah 
Petar neće 

JANJA: Oćiš da si svađiš sos mene? 

PETAR: Šta veliš? 

JANJA: Ubio ta mati božija sos jedna prokleština na moja glava! ( Viče što god 
može). Što ćiš ti kod mene? 

PETAR: Ta šta vičete tako, nisam ja gluv! Eno neki Ijudi čekaju tamo na vrati. Ne 
znam kakav razgovor imaju. 

JANJA: (To i špekulacija) Gospodin notarius, imate volja da idite u vašu kuću? 
MIŠIĆ: Ja se vrlo rado sa vašom gospojom i gospodičnom razgovaram. Zato ćete 
mi dopustiti da se jošt' malo pozabavim. 

JANJA: (Hunsvutska posla!) Ja imam moja jedna špekulacija. 

MIŠIĆ: 0, izvolite vi, ja vas neću uznemiravati. 

JANJA :(Neći da ti čue, prokletu veru!) Gospodar notarius, nećite malo da vidite 
kako je pala šupu? 

MIŠIĆ: Malo posle izići ću da vidim taj nesrećni slučaj. 

PETAR: 'Ajde, gospodaru, čekaju Ijudi! 

JANJA: Šta mi jediš, jedili ti psi! Idi kaži: ne treba mi špekulacija nikakva. (Oh 
djavolska posla!) Gospodar notarius, oćite vi da se dugo bavite kod Jucu? 

MIŠIĆ: 0, taki ću izići da vidim šupu. 

JANJA: Sad ćim ja da dođim. ( Otide s Petrom) 

MIŠIĆ: Čudan starac, kako se on za svaku malenkost zauzima! 

JUCA: Tako me, vidite, po ceo dan čangriza i jede. 

KATICA: 0, on je vrlo dobar čovek, verujte! 

POZORJE PETO 

BIVŠI, JANJA 

JANJA ( vrati se): Katico, i ti, dušo Juco, idite malo u vaša soba, imam jedno malo 
razgovor sos gospodar notarius. 

KATICA: 'Oćemo, papa! (S Jucom otide) 

JANJA: Gospodin notarius, da mi oprostite što ćim da vas pitam: zašto dolazite vi u 
moja kuća? 

MIŠIĆ: Ko ne bi u vašu kuću dolazio, koja je od najpošteniji' i najodličniji' u ovom 



mestu? 

JANJA: Moja je kuća pošteno, i ja sum pošten čovek. Ama, znaite, ne si složi nešto. 
Vidite, gospodin notarius, ja vas poštuim kako jedno pametno muž. Ama, znaite, 
imam mlada žena, a svet je hunsvutsko. Zašto da pravim sramota na moja kuća? 
MIŠIĆ: Kir-Janja, ja mislim da vi o meni nećete sumnjati. Vaša je gospoja čestna i 
poštena žena. No, vi imate jošte i jednu kćer. 

JANJA: Katica je dete. 

MIŠIĆ: Prekrasno dete! Tako, da bi se svaki, pravedno, u nju zaljubiti mogao. Ja 
bih imao jednu priliku za nju, i to je pravi uzrok zašto ja tako često k vami dolazim. 
JANJA: 0, gospodin notarius, imam već prilika za nju. Kir-Dimu, moj stari prijatelju, 
čovek pošten, vredno trgovac... 

MIŠIĆ: Zaboga, za njega da date vašu gospodičnu kćer?! 

JANJA: Zašto ne, gospodin notarius? Čovek, koji ima trgovaško duh u sebe! 

MIŠIĆ: Dobro, zaboga, ali onako star. 

JANJA: Što mu fali? Ne idi u kafana. 

MIŠIĆ: I to nije najveća dobrodetelj u kafanu ne ići. 

JANJA: Ne igra bilijar. 

MIŠIĆ: Kako će da igra kad je grbav? 

JANJA: Ne zna minutu, ne zna tajč, ne zna kalup. Paši svoja kecelja, pa čuva svoja 
kuća kao pošten čovek. 

MIŠIĆ: Zaboga, kir-Janja, nemojte tako strogo postupati s vašom kćerju! Ta, fala 
bogu, kom ćete i vi? Nju jednu imate. Podajte je za njenu priliku. Zašto da se ne 
usreći kad vam je moguće? 

JANJA: Šta mogući? Eto sum veći propao. Nemam ništa. Oćim da prosim. Što vi 
govorite, gospodin notarius, na ova šteta, na ovaj svet? O teos, filaksi, moramo da 
pođinimo sviju! 

MIŠIĆ: Kir-Janja, ja vas molim, nemojte da vučete greh na vašu dušu; nemojte 
davati starom kir-Dimi! 

JANJA: Gospodin notarius, vi mene uvređivate! Šta fali moju Jucu? 

MIŠIĆ: E, šta vi uzimate vas? Vi ste čovek jošt mlad, osobito u snagi, i lepi. Ko 
može kir-Dimu s vami sravniti? Vi i on, ... znate, kako kažu Grci, ... kao Apolo i 
Vulkan! 

JANJA: Pi, pi, pi, pi! Kakvo lepo reč, pravo elinsko! - Ko i tu momku što bi teo 
moja Katica? 

MIŠIĆ: Hoćete da vam istinu kažem? 

JANJA: To si znade. Da go poznaim. 

MIŠIĆ: Taj je momak Mišić notaroš. 

JANJA (gleda ga)\ Gospodin notarius! Što vi govorite?! Ne može da bude. 

MIŠIĆ: Zašto, kir-Janja? 

JANJA: Vi ste čovek gospodin, vami treba mnogo novci. 

MIŠIĆ: Koliko mi treba, toliko mogu zaslužiti. 

JANJA: Ama, oćite lep štafirung i latura. 

MIŠIĆ: Onako kao što kir-Janja može učiniti. 

JANJA: Ama, ma ton teon, ne moži kir-Janju ništa! Što vi mislite, gospodin 
notarius? Kir Janja ima dukate? Prokleto ono dukat, da ma gori na pupku, ako 
imam! 

MIŠIĆ: (To je mnogo!) 

JANJA: Ako oćite bez krajcara, 'ajde de. Ama za novci? Nema siromah kir-Janja. 
Kamo streća da moži da iskopa dve akove dukate, da da vama sto, Katici sto, da 
budete strećni! 

POZORJE ŠESTO 

BIVŠI, PETAR 

PETAR: Gospodaru, ne mogu Ijudi više da čekaju. 

JANJA: Gospodin notarius, sad ste čuli moje plan, možete isti kući. 

MIŠIĆ: Rad sam malo viditi šupu. 

JANJA: Kala, kala. ( Petru ). Vodićeš gospodin notarius kod šupu da vidi konji. On će 
ti pokazati kako treba. da si deri koža. On je učeno muž, zna elinski. ( Otide). 

MIŠIĆ: Ha, ha, ha! Lep mi zanat dao! Ali, čekaj malo, starče, u'vatiću ja tebe! 
(Petru). Gdi ti je gospodična!" 

PETAR: Šta velite, gospodine? 

MIŠIĆ: Ovaj je dobar za tajni razgovor. (Da mu jedan-dva desetaka). Na, idi pij 
štogod! 

PETAR: 0, hvala bogu, od pet godina vido i ja srebernjaka u ruci! 

MIŠIĆ (Jače)\ Pa kako živiš ovdje u kući? 

PETAR: Kao naopako. Moj Grk, da može, on bi i paru svoju prodao li u novac 
učinio. Sad da mu derem crkotine! Nek mu dere njegov otac. Ja, bogme, neću, 
makar on puko! 

POZORJE SEDMO 

PREĐAŠNJI, KATICA 

KATICA: Ovaj se s vami razgovara, gospodin Mišić, a ne zna da ga je moj otac 
vikao. (Petru). Čiča-Pero, idi brže. Traži te gospodar. 

PETAR: Naći ću ja majstore za kože, koliko god 'oće. Tek moja ruka neće pristupiti. 
(Otide). 

MIŠIĆ: Ovaj sve o konjma brigu vodi. Siroma', poplašio se da ne mora derati. No ja 
sam kriv što sam starca na to naveo. 

KATICA: Zar to nije istina, gospodin Mašić, što ste mu kazali? 

MIŠIĆ: To sam ja izmislio. 

KATICA: Zaboga, zašto ste ga varali? 

MIŠIĆ: Ta to je blagodejanije čoveka utešiti, koji 'oće da padne u očajanije. Kamo 
sreća da je to sva šteta! 

KATICA: Zar se jošt' što dogodilo? 

MIŠIĆ: Govorio sam s vašim gospodinom ocem o vami. 

KATICA: 0 meni? Kakvim povodom? 

MIŠIĆ: Slučajno u razgovoru. Najposle dođe reč o vašoj buduščoj sreći. Znate li za 
koga namerava vaš gospodin otac vas dati? 

KATICA : Za koga? 

MIŠIĆ: Za kir-Dimu. 

KATICA: Vi sa mnom šalu provodite. 

MIŠIĆ: Na moju čest vas uveravam da je to istina što kažem. 

KATICA: Može biti da se on šalio? 

MIŠIĆ: To može biti, ali ne verujem. On misli da je to najbolja prilika za vas, 
budući da ne treba novaca dati. 

KATICA: Sad već mogu verovati. Bože moj, bože moj! Ja ne znam na što će ova 
njegova tvrdoća izići. 

MIŠIĆ: Je li istina da je tako siroma'? 

KATICA: Ma'nite ga zbogom! Otkad ga znam, jošt' se nije nikad pofalio. Nego sve 
uzdiše, kao da je svet na njega pao. 

MIŠIĆ: Dakle, ja vam čestitam vašu budušču sreću! 

KATICA: Vi me s otim obespokojavate. No, ja znam da neće ni on protiv moje volje 
baš tako postupiti. 




MIŠIĆ: Zaista, škoda bi i bilo. Vaša mladost, vaša lepota... 

KATICA: Ja sam nesrećna! 

MIŠIĆ: Gospodična, smem li slobodno s vama koju reč probesediti? 

KATICA: Našto to, gospodin Mišić? Vi ste našoj kući najprijatniji gost. 

MIŠIĆ: Ova reč "najprijatniji" daje mi povod ono izjaviti što bih inače teško izreći 
mogao. Gospodična, ja sam dosta vašu dobrotu i vaša preizrjadna kačestva u 
samoći uvažavao i injima se divio, danas je prilika objaviti vam da su mene prelesti 
vaše preumilno obuzele, i da bi budušče ščastije moje nesnosno bilo kad bi mi 
sudbina pakosno ukratila s vami dne života deliti. 

KATICA: ( uzdahne). 

MIŠIĆ: Vi vidite, gospodična, da ja Ijubov moju k vami dosta prosto i bez 
upotreblenija tekstova iz romana izražavam, no s otim mislim da što je jezik prostiji, 
to su čuvstva prirodnija. Od vas, dakle, sada očekivam, smem li zacelo želji mojoj 
nadeždu davati. - Vi ćutite? 

KATICA: Gospodin Mišić, ja vas kao razumnog i otmenog gospodina osobito 
počitujem. 

MIŠIĆ: Meni je ovo dosta. Ja znam da najvećim pripjatstvijama ovde od vašeg 
gospodina oca nadati se imam, no poznato je da se tek takva Ijubov kao znatna 
počituje i u tri časti romana izdaje gdi je brakosočetanije na kakav god način 
pripećeno bilo. Što je više ovakovi' prečaga, vi znate, to je prijatniji roman No, 
dosta ovoga, evo vam gospođe mamice. 

POZORJE OSMO 

PREĐAŠNJI i JUCA 

JUCA: Šta mislite, šta je moj starac učinio? 

KATICA: Žalosna, da nije samo štete? 

JUCA ( Mišiću ). Ima li ovaj pasoš svoju važnost? 

MIŠIĆ: Ovaj nema svoga pečata, ne može dakle ni dostovernosti imati. 

JUCA: E, sad, gledajte, na što ga njegova tvrdoća navodi! Iz prevelike štednje 
običaj ima svaki pečat s pisma koje dobiva skidati i nanovo u šipku pretvarati, da 
vosak ne kupuje. To je, dakle, i juče radio. Sad, kako je do toga došao da i s pasoša 
pečat skine, il' je, može biti, njegov gluvi sluga to učinio, ne znam, dosta je to što 
je pre negdi, spremajući se na put, koji do nekoliko dana preduzeti mora, pasoš 
izvadio i sad ga bez pečata nalazim. 

MIŠIĆ ( razgleda pasoš ): He, he, he! To je jamačno sluga učinio, videći grdno veliki 
pečat ovde, i hoteći svome gospodaru u štednju priteći. He, he, he! Šipka voska 
može se za petnaest krajcara dobiti, a za ovaki pasoš mora platiti forintu. 

JUCA: I što je sveće potrošio za to, i što je jedanput, s takvim voskom pismo, 
naravno, slabo zapečativši, vekslu jednu izgubio! Ja vam kažem, gospodine, kad bi' 
hotela pripovedati sve njegove budalaste poslove, mogla bi se čitava knjiga napisati. 

POZORJE DEVETO 

JANJA s kesom u ruci utrči, BIVŠI 

JANJA: Kaimeno, kaimeno! Zaboga i poboga, propao sum! 

KATICA: Zaboga, šta je ovo? 

JANJA: Pustaljije, pustaljije! 

JUCA: Gdi? 

JANJA: Pobegli su. Gospodin notarius, mi pomozite! Oćim da pođinim. 

MIŠIĆ: Ali šta se to dogodilo usred podne? 

JANJA: Ukrali mi novci. 

MIŠIĆ: Ko, ko? 

JANJA: Pustaljije! 

MIŠIĆ: Ja vas ne razumem. 

JANJA: Evo, došli obešenjake Čivuti da menja novci. Imao sam dve-tri dukate, kao 
siroma čovek. Kako, tako, promenio sum. E, sad dođi drugi, oći cvanciki što ima 
mati božija. 'Ajde, da im dam. Pet krajcari na jedno parče, lepu profit! Donesim ova 
kesa da izbira. Oni bira, ja gledim; oni bira, ja gledim. Vidim da sve jedi kartalcetli 
iz džepu. E, mislim, boli ga srcu. Kad plati i otidi, broim moja kesa, nema dvadeset 
forinti strebru! 

MIŠIĆ: E, gledaj ti sad! Da ne budete pogrešili pređe kad ste kesu brojali? 

JANJA: Nije, gospodin notarius: dve stotine forinta srebro, broio sum deset put. 
Nego sum nestreća. Oćim da propadnim Huj, gospodin notarius, zašto nećete da 
tražite pustaljije? Da vam dam ... to je vašu dužnost! 

MIŠIĆ: Ja ne mogu verovati da su vas mogli tako prevariti. Ta vi ste Grk! 

JANJA: Grk? Gospodin notarius, to je bio Čivut! Kirije imon, Rošildovu obligaciju! 
Nesjirećnu Janju, kaimeno! ( Otrči). 

MIŠIĆ: Ovo opet štogod znači. 

JUCA: Evo mu poslovi! 

MIŠIĆ: Tu bi trebalo pomoći. ( Poklonivši se, pođe ). 

DEJSTVO TREĆE 
POZORJE PRVO 

JANJA 

JANJA (sam hoda po sobi): Janja, Janja, u nesrećna si se planeta rodio! Janja, oćiš 
da propadniš kao Velizarios, što piše grečesko mudrost. Šupu ti palo, ubila ti skupi 
konji. Kukuruz si pokvario, toliki novci koštui Čivutin ukrali dvadeset forinti strebro i 
Rošildova obligacija od kir-Dima od hiljada forinti strebro To i šteta što ne si moži da 
plati. Što ćiš sad? Da budiš siromah iros pod tvojom starostom, kao što kaži mudro 
grečesko slovo, da budiš siromah Janja. Da čekaš krajcara, i ne dobiiš, o da umriš 
od glada. Dođi kir-Dimu, išti svoja obligacija, što ćiš da mu daš? Da ti baci u 
procesu da izgubiš tvoja kuća Oho, oho! Stani, Janja' To je zlo, veliko zlo! Već si 
padnio u voda. Ruka čini tapa, tapa; voda čini upa, upa, teće si se udavio, teće 
propadnio. Nega da si ubiiš. Kako si ubiim? Da napunim puška. Pu! Ubio si Janja. 
'Ajde da go vizitiramo. Oho! To nia dobro plan. Da kupim štranga, oskudnu 
vremenu. Doksa si o teos, znam što da radim! Da ukradim od Juca malo saračiku, 
što pravi belila, pa da se otruim. To ne koštui ništa, i ne pravi larma Tako da umrim, 
da propadnim, kad nemam živof Zbogom, zeleno svet, sad si mi gorko! Oh, neći 
Janju da ti vidi! Zbogom moja špekulacija, oći Janju da si pođini! Oh, tamo da 
umrim. ( Pokazuje sanduk ) Da jošte vidim moi srci! ( Otvori sanduk) Moje lepe žute 
dukate, moje bele talire, zbogom! Oći Janju da vas ostavi, da ne idite na proces 
Ama oći da umri sos vas, sos moju srcu ( Zatvori sanduk) Sad da sakriim ključ, da 
niko ne uzmi moji lepi novci ( Čuje se lupa na vrati). 

JANJA: Ko i to? 

JUCA ( iza scene) - . Otvorite! 

JANJA: Što ćiš'? 

JUCA: Otvorite, imam da vam štogod kažem. 

JANJA: Ne mogu, imam poso. (Friško da si otruim, dok nije provalila vrata, škilji!) 
JUCA: Bre, otvorite! Isteklo vam toliko sirće! 

JANJA: Kaimeno! ( Otvori brzo vrata). 


POZORJE DRUGO 


JUCA i BIVŠI 

JANJA: Ko je isteko sirćetu? 

JUCA: Čiča Pera kako je zavrno slavinu, ne znam, dosta da je otišlo po akova. 
JANJA: Di-i Petru? Di-i hidru paklenu? Di-i Kerveros kod Plutu? Di-i da go taki 
truim? 

JUCA: Eno se tamo zabunio. Ah badava, suv pesak sve popio. 

JANJA: Oh, grom, di si da ga ubiš! ( Otrči ). 

JUCA: Dobro nam je pošao napredak! Ako ovako ustraje, taman ću do šešira doći. 

POZORJE TREĆE 

JANJA ( Vuče Petra za uvo ), JUCA 

JANJA: Ovamo, kakademone, ovamo, nečisto duh, rod bos furia! Ko-i diro sirćetu? 
PETAR: Ta šta me vučete za uvo? Nisam skot! 

JANJA: Ko-i isteko sirćetu, prokletu pas? 

PETAR: Ta mahnite me! Jesam N vam govorio stotinu redi: "Gospodaru, kupite 
drugu slavinu, ova se sasvim ojela, biće štete." "Nemam novci, sinko." Evo, sad je 
bolje. 

JANJA: Jošt' mi se posmejava, prokleto nečisto demon! Oći da mi sekira. Nečisto 
duh, znaiš da ti sad isečim u moja furija! 

JUCA: Ali, zaboga, dokle ćete ga držati da vam toliku štetu pravi?! Nije N vam se 
kukuruz zbog njega pokvario? Niste li stotinu druge štete zbog njega imali? 

JANJA: Ama mu pravim račun. 

JUCA: Šta vam je 'asna od računa, kad ne možete da se naplatite? 

JANJA: Pravo kažiš, dušo Juco! Da oteram ugursuz što mi pravi šteta. Čuiš, 
nevaljalo duh, nisi viši moi slugu! 

PETAR: A? 

JANJA: Djavol ti uzio, nećiš više da mi baciš žeravica u moju srcu! ( Donese jedan 
veliki protokol ). Evo tefteru: "Osamnaesti juli pogodi Petru Jovanov sluga, za godina 
po trideset forinta." Je li tako, ugursuz? 

PETAR: Šta veliš? 

JANJA: Kerveros! Pošto si pogođen za godina? 

PETAR: Ja ne znam ni sam, zašto nisam jošt' nikada novce primio. 

JANJA: Kerveros! Ja to tefterija! Tu je svu račun. (Viče). Trideset forinta! 

PETAR: 'Ajde nek bude trideset. 

JANJA: Primio si jedanput pet grošiki, deka pendi krajcarija; drugoi put osam 
grošiki, ikusi tesera; jedanput po forinta, trijanda. Jedanput eksi krajcarija; jedanput 
šest grošiki, deka okto krajcarija. Okto će eksi, deka tesera; će tesera, deka okto; 
će peridi, ikusi trija. Dio, će ena, trija; će trija, eksi; će dio, okto; inja: ena 
fijurinija, će trijanda trija krajcarija. Edna forinta i trideset i tri krajcara. E li tako? 
PETAR: Šta? 

JANJA: Primio si edna forinta i četrdeset i tri krajcara. 

PETAR: 'Ajde dobro. 

JANJA: Sad, razbio si dve tanjire, dva forinta. 

PETAR: Ja! 

JANJA: Kad si teo da sa udavi Miška, oceko si ularu i načinio šteta edna forinta i 
trideset krajcara. 

PETAR: A? 

JANJA: Za Mišku ular: forinta trideset krajcara. 

PETAR: Gospodaru, šta ti govoriš? 

JANJA: Što mi praviš šteta? Što ne drešiš lepo, kao pošten čovek? ... Izio si edna 
kobasica, trideset krajcara... Kad si tela da si pali šupu, uzio si šafoljica sos mleka i 
ugasio vatra; dva forinta trideset krajcara. Sos voda si gasi vatra! ... Kad si bio u 
vinograd sos nadničar, izgubilo si jednu sikiru, trideset krajcara... Kad si nosio 
putunja, puko kaišu i prosulo si toliku kljuk, pet forinta... Slomio si točku na kolu, 
opet pet forinta... Sad si mi proso sirkjetu, tri akov po deset forinta, trideset forinta. 
U suma: dio, deka efta, saranda epta; će ena trijanda trija krajcarija, sarando okto 
će trijanda trija krajcarija. Jošte se mi dužan ti mene osumnaest forinta, trideset i 
tri krajcara. Razumiš? 

PETAR: Šta veliš? 

JANJA: Ti si meni dužan osumnaest forinta i četirideset četiri krajcare. 

PETAR: Dobro, odbi mi od plaće. 

JANJA: Djavolsko duh, preko plaća! Kako ćiš da mi platiš? 

PETAR: Gospodaru, ja te islužim verno evo ima jedanaest godina, pa sad da sam ti 
još dužan; to je sasvim čivutski! 

JANJA: Ha, Čivut, Čivut! Ti si poslo Čivut da mi kradi novci i Rošildova obligacija i š 
nima deliš. Pustaljijo, daj moi novci! 

PETAR: Šta veliš? 

JANJA: Si čini gluvo! Novci daj, kad kažim lepo! 

PETAR: Pa plati mi, de, kako znaš! Ja sam zadovoljan. 

JANJA: 0, čekaj ugursuz, idim da ti dam na magistratu, da ti obesi, znaiš? 

PETAR: Dobro, dobro. Bar da znam kod koga sam služio! 

JANJA: Oćiš da mi vučiš štrikla? Čekaj! Dušo Juco, idim na magistrat, da go veša. 
Nega da go čuvaš da ne pobegni. Razumiš? ( Otide ). 

PETAR: Bogati, gospođa, šta misli ovaj moj gospodar? 

JUCA: A bog bi ga znao. 

PETAR: Ta da ga je pseto toliko godina služilo, pak opet bi trebalo drugojače da 
postupa. Ali ništa! Ja vidim moje dobro jutro. Nego daj mi bar da jedem štogod. 
JUCA: Pravo kažeš. Da popijem i ja kafu, dok se nije vratio. (Oc/u). 

POZORJE ČETVRTO 

MIŠIĆ ( Stupi) 

MIŠIĆ: E, kir-Janja, sad sam te u'vatio! Sad ćemo viditi 'oće Г se moja želja ispuniti 
ili ne. Prokleti Grk, kako je tvrd! Pre bi, čini mi se, dušu ispustiti volio, nego i jednu 
krajcaru izdati. No dobar je moj genije. Ili ću ja dostići što želim, ili će se Janja 
drugojačije okretati! 

POZORJE PETO 

BIVŠI JANJA ( Naglo stupi, za njim) KATICA 

JANJA: Ej, nestrećnu Janja, ej nestrećnu Janja! 

KATICA: Ali, zaboga, šta se dogodilo? 

JANJA: Mi ubio bog! 

MIŠIĆ: Šta je, kir-Janja? 

JANJA: Nestreću, nestreću... Menjo sum dukati i dobio fališni banki. ( Lupa se po 
čelu). Uh, uh, uh! 

MIŠIĆ: Kir Janja, meni je žao da vas moram obespokojavati. No vi znate da sam ja 
u službi. Ja sam zato od magistrata i poslat da vas u varošku kuću vodim. 



JANJA: Svako i šala prokleto di i čovek u nestreća. O talas Janja, o talas Janja! 
MIŠIĆ: Mislite vi da ja šalu provodim? Tu se vi varate. 

JANJA: Šta ćete vi, gospodin notarius, sos mene? 

MIŠIĆ: Zapovest je da morate sa mnom ići. 

JANJA: Zašto? Ja sum čovek pošten ... O, moje lepe dukate, o, moje lepe dukate! 
MIŠIĆ: Da ste vi pošteni, o tom nema sumnje. No, vidite, kod vas se našle fališne 
banke. Vi morate odgovarati. 

JANJA: 0, tihi, o keros! Ama ja go nisum pravio, de, ja sum čovek prost. 

MIŠIĆ: To ne ide u račun. 

JANJA: Treba da mi magistratu jošt' plati šteta čres tako ugursuzu. 

MIŠIĆ: To možete u sudu kazati. 

JANJA: Pak sad što ćite vi sos mene? 

MIŠIĆ: Da idete u varošku kuću. 

JANJA: U varoška kuća? Pa što ća posle da bude? 

MIŠIĆ: Ako se dokaže da su banke zaista fališne, izgubićete svo dobro, i možete 
doći na robiju. 

JANJA: Vas molim, gospodin notarius, ostavite mi da držim nenija na moi dukati! 
Ne mi plašite pod moju nestreću zabađava! 

MIŠIĆ: Mislite M vi da je moje namerenije vas samo plašiti? Ni najmanje. Gledajte 
samo ko je na vrati. 

JANJA: ( otvori vrata, pak se strese ) U! Dva panduru! Gospodin notarius, to i lepo, 
to i trgovaški da mi terate sos pandura pod moju starostu? 

MIŠIĆ: Vi ćete sa mnom ići, a oni za nama. 

JANJA: Ama ja nisum nigda bio u magistrat. 

MIŠIĆ: Verujem, i vrlo mi je žao da se tako dogodilo. 

JANJA: Znaite šta, gospodin notarius? Da kažite da nisam kući, i da prođi ta stvar 
bez mene. 

MIŠIĆ: To je protiv moga zvanija. Ja to učiniti ne mogu. 

JANJA: 'Ajde, bolesnu sum, imam kolika. 

MIŠIĆ: Bolest u ovakovim slučajevima ne ekskuzira. 

JANJA: ( uzme ga na stranu) Oćite da mi pustite, da dobiete jedna lepa jabuka od 
mene? 

MIŠIĆ: Ne smem, kir-Janja. 

JANJA: Da vam dam pet forinta. 

MIŠIĆ: Ostavite se vi toga. 

JANJA: Evo da si ubiim, da vam dam jedan dukat. 

MIŠIĆ: Ne mogu ja to činiti. 

JANJA: Gospodin notarius, ja sum nemeš! 

MIŠIĆ: Ovo je stvar kriminalna. 

JANJA: Ja sum kurijanemeš! Kako vi smete da dođite u nemeška kuća? Znaite da 
vas ne poštuim; da uzmim sablja, da vas sečim kako šafran. 

MIŠIĆ: I ja, kad vas ne bi' kao poznatog kir-Janju uvažavao, mogao bi' vas u 
gvožđe smesta okovati. 

JANJA: Kirije imon! Gospodin notarius, kakvo je to slovo? 

MIŠIĆ: Dragi kir-Janja, vi znate šta je car i carska zapovest. Ko protiv cara ide, 
može li se nadati milosti? 

JANJA: 0 is to onoma tu patros! Kukavno Janjo, što ćiš da postradaš! Gospodin 
notarius, ima li kakvo pomoć za mene? 

MIŠIĆ: Nikakve. 

JANJA: Ama, molim si, gospodar notarius, imajte elejmosini! Pomozite mi! Siromah 
čoveka! 

MIŠIĆ: Ovde je sve badava. 

JANJA: Gospodin notarius, evo ovde imam saračiku, pustite da si otruim. 

KATICA : Zaboga! 

MIŠIĆ: To nije slobodno! Znate, kad je ko zatvoren, svako mu se sredstvo iz ruku 
uzima, s kojim bi sebi život mogao uzeti. 

JANJA: O, talas Janja, što ćiš da postradaš kako Diogen u Korint! Gospodin 
notarius, nemojte da mi ubiite moja špekulacija. Ja sum čoveku trgovac. 

MIŠIĆ: 'Ajdete, kir-Janja, prolazi vreme. 

JANJA: ( klekne ) Tako vam vašu dobru duhu, gospodin notarius, nemojte da mi 
ubiite! Ja sum čoveku star! 

KATICA: Ali, gospodin-Mišić! 

JANJA: Katico, moli gospodin notariusa. On ti milui. Moli go da mi oprosti! 

KATICA: Ta, zaboga, on nije pravio banke! 

JANJA: Nisum, tako mi moja trgovina. Da bog da da ne profitiram nigdi, ako znaim 
da pravim banku, 

KATICA: Gledajte, pomozite mom pani! 

JANJA: Pomozite, gospodin notarius, ta ja sum vaš čoveku, vi se mlogo puta sos 
moja Juca razgovarate. 

MIŠIĆ: Vidite kako je to zlo kad nemate svoga kod magistrata. 

JANJA: Ta vi ste moj, gospodin notarius! Vi ste kazali da miluite moja Katica. 
MIŠIĆ: Ja i sad to kažem. 

JANJA: Evo, uzmite ga! 

MIŠIĆ ( pogledi na Katicu ): Ja vam za to osobito blagodarim. No treba najpre i 
gospodičnu zapitati. 

JANJA: Oći ona, ja znaim, ona me sluša. E li, Katico, ti mene slušiš? Ovo je dobru 
pralika. Gospodin notarius je čoveku pametno, učeno, zna elinska historija. 

MIŠIĆ: A, drugo, vi i to znate kako je sad običaj u svetu. 

JANJA: Oći novci? Nemam, gospodin notarius, propao sum, izio sum sve sos 
prokleta nestreća. 

MIŠIĆ: Kad nema, šta ćemo i mi? Da umremo od gladi? 'Ajdete, kir-Janja, u 
varošku kuću. 

JANJA: 0, talas ego! 'Ajde da vam dam ove fališne banke za mirazu. 

MIŠIĆ: Da ja odgovaram? 

JANJA: Ama, vi ste čoveku učenu. ( Izvadi banke, pa mu trpa u džep). Uzmite 
Katica, ima pet hiljada tri stotine forinta. 

MIŠIĆ: To su fališne banke, kir-Janja. 

JANJA: Ama vam poklonim, de! Ne ištim da mi vratite. Da vam dam i Rošildova 
obligacija od kir-Dimu, od hiljadu forinta strebro. 

MIŠIĆ: Gdi je? 

JANJA: Ona što su mi ukrali prokleti Čivuti. 

MIŠIĆ: Šta ću s njome? 

JANJA: Kad si nađi. Uzmite, gospodin notarius molim vas. Vi ste jedno pametno 
muž. Katico, odi ovamo. Evo, da budete strećna. ( Blagosilja ih). Katicu je moja 
dobra devojka. Vidite, ona ćuti, oći. Evo da vam dam evlogimenom, da budi svadba 
u nedelja. 

MIŠIĆ: Više iz Ijubovi k vašoj gospodični kćeri primam njenu ruku. 

JANJA: E kala, kala, samo da ne idimo u magistratu 

MIŠIĆ: Nećemo ići. No poklanjate li vi nama ove banke i obligaciju jamačno? 
JANJA: U! Gospodin notarius, skupo vreme! 

MIŠIĆ: Ja mogu vašu gospodičnu kćer i ne uzeti. 

JANJA: E, kad sum kazao, kazao da ... i prosto! Ja sum gospodar od moje slovo. 
Samo da ne idim u prokleto mađistrat. Propao sum. 'Ajde neka idi sve. Ja vidim da 
je moju planetu od gar. Gospodin notarius, vi ste moju zet! 

MIŠIĆ: Jesam, i dopustite mi da s vami drukčije malo progovorim. Oni Čivuti, što 
su vas poarali, u'vaćeni su. 






JANJA: Što? A di su novci? 

MIŠIĆ: Kod mene. Ja sam taki poslao momke u poteru, koji su srećno kako dukate, 
tako i Rošildov papir našli... 

JANJA: Gospodin notarius, to su moji dukati. 

MIŠIĆ: Vi ste ih meni poklonili. 

JANJA: 0, teos filaksi! Ja sum vama banki poklonio. 

MIŠIĆ: Bez kojih se ne mogu dukati povratiti. 

JANJA: Oćite da mi otmite sa sila? 

MIŠIĆ: Što jedan poklanja, drugi, koji prima ne otima. 

JANJA: Znaite što, gospodin notarius? Ta mi smo rod; 'ajde da delimo. 

MIŠIĆ: Bože sohrani! Vi ste ih meni jedanput poklonili, ja moje pravo ne dam. 
JANJA: Ama oću da podignim na vas procesu. 

MIŠIĆ: Šta vam drago, mene neće proces ništa stati. 

JANJA: Kako je srpsko glava prevarila grečesko mudrost. 

POZORJE ŠESTO 

JUCA, BIVŠI 

JUCA: Znate šta je novo na sokaku? Kir Dima bankrotirao. 

JANJA: Što, more, što? 

JUCA: Eno zapečatili mu dućan. 

JANJA: Kirije imon! Deset iljada forinta! 

MIŠIĆ: Šta? 

JANJA: Kaimeno, propadnili mi! E, Janja, sin od Tantalos, sad si sasvim pođinio! 
MIŠIĆ: Ali kako ste mu mogli, zaboga, tolike novce poveriti? 

JANJA: Kako da mu ne daim? Trija per mezo! Evo gu anatematos! 

POZORJE SEDMO 

KIR-DIMA, BIVŠI 

JANJA: Ogligora, ogligora! Pu ine ta aspa? 

DIMA (trese glavom ): Kaka isterna! 

JANJA: Ama, is to onomu tu teu, aspa, bre, aspa! 

DIMA: Dein ine! 

JANJA: 0 kuga, di si da prođiš kroz moju uvu i iziđiš kroz njegova usta! Deset 
hiljada forinta, bre! 

DIMA (maja rukom ): Epajsun. Znaiš što, kir-Janja? Da ti rečim na srpsko jedno 
slovo. Sum došua, da mi daiš Katica. Nega da mi daiš i aspri. 

JANJA: Da ti daim kugu da si daviš; da ti daim sablja da si koliš; da ti daim 
saračiku da si truiš. Anatemate! Oh, moji lepi deset hiljada! Oh, moj beli deset 
hiljada! 

MIŠIĆ: Vidite, lepo kaže srpska poslovica: "Skup više plaća." Da niste žalili za štalu, 
ne bi vam konji propali; da se niste na interes polakomili, ne bi tolike novce izgubili. 
Skupoća vam je više štete nego 'asne pričinila. 

JANJA: Kir-Janja, imaš uvo da čuiš? Kir-Janja imaš pamet da razumiš? Prokleto 
svaka špekulacija sos mlogo interes i malo kapital! Uu! (Strese se). Deset iljada! Uh, 
uh, uh! Oći da mi uvati šlogu... Pravo ima! Nek mi uvati za oko, da ne vidim moja 
nestreća na ovum svetom, da ne vidim ona kuga (pokazuje na Dimu ) što mi izio 
moje lepe novce! Ahara, kir-Janja, ahara; ne ahara, nega ahamna. 

ZAVESA 


Jovan Sterija Popović 

POKOJNI TATA JE UMRO 

Ništa nije večno, osim smrti. Ona je ne- 
izlečiva i ostavlja trajne posledice. Kada 
vam ona zakuca na vrata, bolje je da 
niste kod kuće. 

Pre neki dan dolazi kolega Rajko na po- 
sao vidno potresen. Plače i kroz suze 
govori sebi u bradu: "Moram da zovem 
rodbinu". Mi još nismo stigli ni da od- 
reagujemo, a on već uzeo telefon u 
ruke i počeo da okreće broj. - 'Alo, sejo, 
pokojni tata je umro. Na sestrino pitanje 
kada je tata umro, Rajko odgovori: "ve- 
čeras". 

Ovo je samo dokaz da smrt mnogo više 
pogađa pokojnikove najbliže, nego po- 
kojnika lično. Dok rodbina plače i nariče, 
on leži mrtav-ladan! 

Taman što je Rajko sahranio oca prvom 
komšiji stigne paket iz inostranstva. 
Pošto se komšiji nije mnogo žurilo, po 
paket je otišao tek posle tri nedelje. 

Čekalo ga je veliko iznenađenje. Paket 
je stigao iz Australije; u paketu zlatna 
urna, a u urni pokojni teča. Doputov'o 
teča posle trideset godina u svoju zeml- 
ju i niko tri nedelje u susret da mu 
izađe! Teča je doneo mnogo poklona i 
ček na milion dolara, pa sad komšija 
priča kako ima zlatnog teču, u zlatnoj 
urni, a i po njemu se vidi da se teči 
mnogo obradovao: teča je umro - živeo 
teča! 

Naravoučenije: Ako već neko mora da 
vam umre, bolje je da to bude bogati 
teča iz inostranstva, nego neki naš siro- 
mašak za kojim ćete plakati. 

Ninus Nestorović 


POKLON 

Draga tetka, 

Mnogo ti hvala što si se setila rođenda- 
na našeg Miše i što si bila tako galant- 
na da mu pokloniš onako divan i nov 
džip. Miša nije mogao dobiti lepši pok- 
lon za svoje punoletstvo i zbog toga ti 
svi beskrajno zahvaljujemo. Draga naša 
divna tetka, hvala ti do neba! 

Ali sada moramo da te nešto zamolimo. 
Molimo te, nemoj da se Ijutiš, ali mi bi 
da ti vratimo poklon. Naravno da se Mi- 
ši jako svideo, naravno da se svima na- 
ma jako svideo, ali mi više ne možemo 
da ga zadržimo. Izvini. 

Trudili smo se koliko smo mogli. Zaista 
smo se trudili. Organizovali smo redov- 
na dežurstva, smene su bile na dva sa- 
ta, bilo je i kontrole i pojačavanja sme- 
na po potrebi. Nije bilo ni pauze ni od- 
mora. 

Draga tetka, mi više ne možemo. Mi ne 
znamo kakva je situacija kod vas u Ne- 
mačkoj, ali kod nas skupe džipove i ko- 
la kradu momentalno, i tu ne pomaže 
nikakav alarm i zaštita. Sigurno je dru- 
gačije u Nemačkoj pa nas možda nećeš 
razumeti. 

Mi ne možemo više da stražarimo, dra- 
ga tetkice. Stražarili smo koliko smo 
mogli, ali više ne možemo. Mi smo na 
kraju snaga. Zato ti vraćamo tvoj džip i 
molimo te da se ne Ijutiš. Nismo ti mi 
zemlja za skupe stvari. 

porodica Srbljanović 

Slobodan Simić 

DOBAR POSLOVNI POTEZ 


Poštovana komisijo, 

Želim da uložim žalbu na vašu odluku da mi se odbije zahtev za kredit u okviru 
akcije pomoći malim i srednjim preduzećima.Posebno me boli obrazloženje da je moj 
projekat, citiram "tehnički neizvodljiv, ekonomski neozbiljan, realno nepotreban i 
smešan". 

Prvo. Što se tiče tehničke neizvodljivosti. 

Ja sam već sve potrebno pripremio, posebno se to odnosi na zgradu gde će se 
realizovati projekat, a to je podrum moje kuće, koji zadovoljava sve jugoslovenske 
kriterijume, računajući i prisustvo pravih domaćih miševa, vlage i memle. 

Tako da je projekat tehnički potpuno izvodljiv. 

Drugo. Što se tiče ekonomske neozbiljnosti. 

Razgovarao sam sa vrlo ozbiljnom Ijudima iz sveta biznisa, pravosudja i politike, i svi 
su predlog potpuno podržali, a pojedini su se imam njihova imena ali ne smem da 
kažem, i oduševili. Oni koji su se oduševili ne bi žalili para da mogu da koriste usluge 
moga projekta. 

Tako da je projekat ekonomski vrlo ozbiljan. 

Treće. Što se tiče realne potrebe. 

Vrlo dobro znate da su svi raspoloživi kapaciteti u našoj državi potpuno angažovani i 
popunjeni a da tek predstoji period ozbiljnih akcija u kojima bi moj projekat i njemu 
slični mogli da značajno pomognu rešavanju problema. 

Tako da je projekat realno itekako potreban. 

Četvrto. Što se tiče humora. 

Pripadam vrsti Ijudi za koje svi kažu da ima smisla za humor, neki čak kažu da sam i 
smešan čovek, i sigurno bih sam primetio da je moj projekat tako smešan kako vi 
primećujete, pa me ta primedba i najviše pogodila. 

Ne, gospodo, ovo nije smešan projekat! 












Zato vas još jednom molim, ovog puta mnogo pažljivije i sa osvrtom na moje 
primedbe, da razmotrite projekat i odobrite mi preko potrebni kredit. Ovom prilikom 
želim i da podsetim da bi mnogim našim građanima koji su trenutno prinuđeni da 
koriste usluge van zemlje bilo omogućeno da sve imaju u svojoj zemlji i na najvišem 
nivou. 

U nadi da ćete mi pomoći da otvorim prvi srpski privatni zatvor, 

S poštovanjem 


Privatni Preduzetnik 


Slobodan Simić 

SVE ZA IDEJU 

"...Poznatoj Feministkinji i Borcu za Ma- 
njinska Prava, u jeku kampanje protiv 
seksualne diskriminacije maloletnih tra- 
vestita, iznenada poče da raste brada. - 
Dođavola! - jeknu Poznata Feministki- 
nja. - Postajem muško! Ali, ko mari za 
to!? S bradom ili bez nje, biću dobar 
aktivista za zaštitu polarnih medveda, 
australijskih koala i sibirskih tigrova. 
Uvek ima nekog kome je potrebna tu- 
đa pomoć! Emancipovane žene teško 
praštaju izdaju. Tri dana kasnije u kre- 
vetu obrijane Ljubiteljke Ugroženih Vrs- 
ta osvanu krvava konjska glava..." 

- Odlično! - zadovoljno se nasmeši Sa- 
vremeni Književnik, završavajući svoju 
najnoviju satiričnu povest. - Sve je tu: 
moderni književni postupak, lirski dis- 
kurs, traganje za novim izražajnim for- 
mama, eksperiment, iskorak u fantas- 
tično, spoj literarnog i filmskog izraza, 
oneobičavanje... 

- A samoironija, tata, gde ti je samo- 
ironija? - guknu trogodišnja piščeva 
ćerkica sa prepunog nokšira. 

- Tačno! Vidim ja da mi tu nešto fali! - 
udari se Savremeni Književnik po čelu. 

- Dođavola, postaću feministkinja! Ni- 
jedna žrtva nije dovoljno velika za sa- 
vršeno književno delo! 

Mikica Ilić 


Nikad svoj talenat ne koristim 
do kraja, jer bih posle ostao 
netalentovan. 

Rastko Zakić 


UMETNOST 

Nemam pojma šta mi je bilo. Ja se u to 
uopšte ne razumem, nista o tome ne 
znam, čak su mi u školi poklanjali dvoj- 
ku iz likovnog. Ali sam se jednostavno 
zalepio za sliku "Velika gozba". Naslikan 
ogroman sto pun svega i svačega. Sa- 
vršeno naslikan. Najraznovrsnija i naj- 
različitija hrana prikazana tako da se 
bukvalno oseća miris, kad se duže gle- 
da bogami i ukus. Čudo od slike. 

Otišao sam kod slikara, nekog Dragolju- 
ba. Počeo je da se prenemaže, pa ovo- 
liko maraka, pa onoliko maraka. Ja mu 
kažem: "Dragoljube, ja ovu sliku mo- 
ram imati." Vidi on da sam stvarno oz- 
biljan i dogovorimo se kao Ijudi. Ja nje- 
mu pedeset litara rakije od mojih šljiva, 
plus četiri džaka krompira kad budem 
vadio, i da mu doteram i iscepam četiri 
metra drva. Pošteno. 

Fino upakujem sliku, kao bebu, i done- 
sem je kući. Pomerim Svetog Đorđa u 
spavaću sobu, a u trpezariju okačim 
"Veliku gozbu". Žena, srećom, ćuti, ali 
se samo krsti. "Ne valja svetac u spa- 
vaću sobu" morala je nešto da lane, ali 
sam je samo "onako" pogledao i videla 
je da nema šale. "Postavljaj ručak!" ko- 
mandovao sam da je malo razmrdam. A 
ručak, naravno, klot pasulj i bajat hleb, 
da se manje pojede. Posedala deca, ba- 
ba, i žena, spremaju se da navale. 
"Gledaj sliku!" komandujem ja. Svi se 
zagledali, a deci smešno pa se kikoću. 
"Gledaj, bre sliku!" ponovo ja podvik- 
nem. Oni se malo smirili, i gledaju. 
"Sad jedite!" odobrim ja ručak. A drago 
mi da i oni vide šta je umetnost. 

Slobodan Simić 

K E N J E R A L 

ostalo ovde zanimljivo, lepo se načuditi ne mogu. Kako malo treba pa da stanemo 
uz rame svetu. Onom velikom, lepom, razvijenom svetu, koji smo u neka sretnija 
vremena malo videli, o kome smo u neka skoro minula vremena (da li su stvarno 
minula?) sanjali ili (eventualno) gledali preko satelita - pod uslovom da nam prvi 
komšija ne radi za KOS. 

Vala, ako smo čekali - vredelo je, imali smo šta i čekati. Koliko juče na svim 
programima smo mogli da gledamo samo Velikog Vođu, kako prosipa svoju mudrost 
po narodu, ili onu Babu iz njegove neposredne blizine, koja nam tumači šta je to 
Vođa zapravo hteo da kaže. Na jedinom slobodnom kanalu se, obično, pojavljivao 
Šef Policije i siktao na nas da odmah vratimo na neki od kanala sa Ljubljenim 
Vođom. 

Sada ne treba da čitamo onaj deo novina, koji se obično zvao "kroz stranu štampu" 
pa da uživamo u "aferi Lokid", Brantovom saradniku, koji je radio za KGB ili 
japanskom Ministru saobraćaja, koji se samoubio zbog toga što su se sudarili vojni i 
civilni avion negde iznad Japana. Nema šale, postadosmo i mi deo sveta. Skuvaš 
lepo kaficu (pod uslovom da imaš kafe, ako nemaš, pozajmiš od komšije, valjda je, 
konačno, dobio januarsku penziju), otvoriš novine i - uživaš. 

Vele: uhvatili kenjerala da u drumskoj mehani krčmi državne tajne. 

Pa onda slede prepucavanja: je li kriv ili nije kriv. 

Pa pitanja: da li je general, koji ga je hapsio, trebalo da pita šta da radi? 

A general - ima petlju, svaka čast. Odbio čovek da dođe na sednicu Vlade. A vele 
da i školu nije završio, već da je diplomu kupio na Radničkom Univerzitetu, a čin 
preko šurnjaje, koja je iz istog sela, kao i njegov gazda. 

Da nije završio školu - verujem. Bar ne ovde. Ovde, da je išao u školu, naučili bi ga 
bar elementarnu stvar, tako neophodnu za preživljavanje: da pita šta da radi. Da li 
da hapsi ili da pušta? Po logici: kud je otišlo june - neka ide i uže. 

I kakvo je čudo što je kenjeral krčmio državne tajne? Krčmio ono, što je mogao. 
Neko prodaje cementare, neko državne tajne. Svako ono što mu se može. Važno da 
se lova vrti. A i krivica nije neka: šta čuvati od Države, koja je propala? 

Jedino onaj neškolovani svoj posao shvatio - bukvalno. Zato i nije trebao da ide na 
sednicu Vlade. Tamo - to nije običaj. S'kore bi poznali - da nije školovan. Lepo Ijudi 
objasnili: svaki član Vlade sam odgovara za svoje postupke. Vlada sa tim (da li 
samo sa tim?) - nema veze. Pa lepo reče Gospodin Premijer: "u više od 50 gradova 
vlast drži Mafija". To sa "Resornim Ministrom" - nema veze. To je stvar - lokalne 
samouprave. Neka ona razmišlja, ko joj drži vlast tamo, gde ona, k'o bojagi, vlada. 
"Resorni Ministar", sasvim sigurno, nije doveo na vlast te, koji stvarno vladaju u 
tim gradovima. U sve - nije sigurno. U jedan, maksimalno dva - možda. Pa i Vlada 
nema samo - jednog Ministra. "A i kakav bi to Ministar bio, kada ne bi mogao..." To 
je nasleđe prošlosti. A nije pravo da nova vlast odgovara, za ono, što je nasledila. 
Cementare su - već nešto drugo. To je nasleđe druge vrste. "Resorni Ministar" je na 

- godišnjem odmoru. I to - na drugom delu godišnjeg odmora. Reče jedan da se ne 
seća, kada je koristio - prvi deo. Nije ni čudo što se ne seća: em je mator, em je - 
profesor. Ja se zabrinuo: da nije "Resorni Ministar" otišao na more? A, možda, ne 
zna da pliva. Pa se, daleko bilo - udavi. Ko će onda da rešava "Resorne Probleme"? 

Ali, "svaki član Vlade sam odgovara za svoje postupke". Kada to postavim kao 
matematički model pa tu pojedinačnu odgovornost izvučem ispred zagrade, u 
zagradi - ne ostaje ništa. Nešto puta ništa je - ništa. Tako me je učila pokojna 
Gospođa Tomašević, Bog dušu da joj prosti. Ali - to je bilo pre 35 godina, a i 
matematika je, valjda, uznapredovala. Izgleda da ću i ja morati, pod starost, u 
školu. Da učim Novu Matematiku. Ma, vidim i ja da je rezultat - pogrešan. A učili su 
me: ako je rezultat pogrešan, onda nisi dobro postavio zadatak. 

Jedino da pitam "Resornog Ministra", zaduženog za prosvetu, a za to - nemam 
petlju. Lako je onom generalu da ima petlju: ja nemam - šurnjaju. A i da sam ga 
tražio - ne bih ga našao. Nije i on na drugom delu odmora već na - turneji. Vežba 
masovnu hipnozu na zadatu temu: "Kako narod ubediti da je stramputica - dobar 
put". 

A onaj što na televiziji komentariše sve o Vojsci lepo reče da oni, što su trgovali sa 
kenjeralom, "poodavno imaju takvu elektronsku prodornost, da su mogli da vide šta 
kenjeral ima ispod džempera". I koji će im klinac papiri, kada su ih iz satelita - 
mogli pročitati. 

A to da imaju "elektronsku prodornost" - lično sam se uverio i to još pre više od 20 
godina. Bio ja sa nekom svojom prijateljicom, koja je vadila iseljeničku vizu u 
Ambasadi, primila nas jedna lepa, kovrdžava crnkinja, sva od očiju, osmeha i 
blistavo belih zuba. Ja joj dao prijateljicine papire, ona ih uzela, gledala nešto na 
monitoru iza pulta (ja mislio da - gleda televiziju za vreme rada!), iskolačila oči na 
mene, otpustila donju usnu, počela da se znoji, promrljala sory i - nestala. Malo po 
tome se pojavio kratko ošišani marinac i - izbacio me napolje. Da se nije desilo ovo 
sa kenjeralom umro bih, a ne bih saznao zašto sam dobio "crveni karton". Sada mi 
je jasno: videla žena na onome monitoru šta sam ja tada nosio malo ispod 
opasača. A onome ošišanom - bilo krivo, pa me - najurio. I nema te sile, koja bi 
me sada naterala da prođem ispred Ambasade te "strane sile" (pa znam ja šta je 
red, nećemo da imenujemo). A i ako prođem, pa mi se neko bude sa pendžera 
glasno smejao reći ću mu da pogleda snimak (mora da su to snimili!) iz onoga 
vremena, kada sam popio "crveni karton". 

Za koju godinu, Bogu hvala - i to će se promenuti. Ako ne budemo ništa imali - 
imaćemo ono najvažnije. Pa ćemo imati "su čim pred Murata", ako, kojim slučajem 

- vaskrsne. Pa neka gledaju - imaće šta i da vide. Kako je lepo krenulo, na kraju 
ćemo sigurno dobiti - taman to. 

Vuk nam se nešto ućutao. Poručio da će da "pune i vatru sune...", pa - zadenuo za 
pojas. A možda i poniže od pojasa - zbog "elektronske prodornosti". Ili mu 
ponestalo daha ili je shvatio da će kuća - sama pasti, pa što da puva uzalud. 



Odoh da čitam novine. 

Jebeš satiru, naspram naše stvarnosti. 


Duško Radočaj 

POKAJNIK 


ako vam je to u poslednje vreme, malo malo pa mi provale u mozak. 

Jednostavno obiju vrata sa zadnje strane i uđu unutra, kao da je njihovo. A šta je 

sa zakonom o privatnoj svojini? U Americi zbog takvih stvari padaju glave, pa posle 

nepoznati može još samo da provaljuje u nečije noćne more ili u bapske priče. Jer 
za ništa bolje neće ni biti sposoban. A ovde svako radi šta hoće, zatekneš nezvanog 
gosta u svojoj glavi dok trepneš. 

- Ko si ti, moliću lepo? 

- Ja sam tvoja savest - odgovara nezvani gost. 

Srdačan gest, nema šta, znao sam to da cenim, odgovara na postavljena pitanja. 
Sve je naizgled normalno. Nepoznati je smeđokosi četrdesetogodišnjak sa brkovima 
i u kratkoj kožnoj jakni, velikog kapaciteta pluća, kao da je nekada trenirao 

vaterpolo ili plivanje. Ima jake izbrazdane ruke, nisko čelo i spojene obrve, ipak, ne 
bih smeo da mu kažem ovo za obrve i čelo. Preteći izraz lica verovatno je dugo 
vežban pred ogledalom. Nervozni tikovi mišića vilice odaju pravog profesionalca. 
Posle kratkog predaha odvažih se da ga upitam: 

- Kako si ušao? 

- Kroz ulaz. 

Bezobrazan mamlaz, ne da se zbuniti. Stoga sam rešio da ga jednim proverenim 
gafom, koji uvek pali, zbunim. 

- Molim vas da napustite suvereni prostor moje glave ili ću zvati policiju! 

- Ja sam policija! - odgovorio je on samouvereno. 

Ne znam zašto ali sam verovao nezvanom, da mi je rekao kako je sam bog, glavom 
i brkovima, poverovao bih mu. Sumnjam da je morao povisiti glas kako bi svoga 
sagovornika uverio u svoje ozbiljne namere da ga povredi. A Nezvani mi je upravo 
delovao tako, kao neko ko je sposoban da nanese podosta patnje. Na predstavnika 
nevladine organizacije nije ličio svakako. Sumnjam da je u ovom životu određen da 
čini dobra dela. Sa takvom konstelacijom crta lica i sa tako ubedljivim telom, to bi 
bilo naprosto raspipanje talenta na nebitne stvari. 

Nepoznati je pomenuo nekakav nalog za pretres glave, pokazao mi je komad papira 
na kome, moguće, da je i pisalo ono što je pripadnik javne bezbednosti promrmljao 
sebi u bradu. 

- A zašto baš kod mene? 

Posegao je rukom u drugi džep i odatle izvukao anonimnu prijavu i pružio mi je. 

Anonimna prijava 

Poštovana gospodo, ničim izazvana pozornost me je navela da vam pošaljem ovu 
ničim izazvanu dostavu jednog sumnjivog lica. Hteo bih ukratko da prijavim samog 
sebe! To sumnjivo lice se izdaje za Branislava Nušića, navodno, narodnog poslanika, 
a kao što znamo, narodni poslanici su izvršili kolektivno samoubistvo pre nekoliko 
godina, posle su i sopstvenu sahranu organizovali o svom trošku. Bilo je mnogo 
sveta, došla je cela država, kao što verovatno znate. 

Dotična osoba je poodavno pokojnik i tu nema zbora. Dakle, ko je to, ako nije 
Branislav Nušić, pitao sam se ja drugovi? To mi je pobudilo sumnju u pokojnika! On 
tvrdi kako se vratio iz mrtvih zbog nekakve tobože administrativne greške, pritom 
nemajući pogodno telo za ispoljenje, za zadovoljenje svoje bizarne želje da se greš- 
ka ispravi, on je u pogodnom momentu slabosti zaposeo moje telo. U poslednje 
vreme gripa me je skolila, jeftina i neredovna ishrana, mahom vegetarijanska, 
učinila je da moje telo i psiha podlegnu gorenavedenom duhu. On me uverava kako 
je kod mene samo privremeno, dok se ta stvar sa njegovom smrću ne reši, samo 
toliko dok mu država ne da odgovarajuće telo na korišćenje. 

On bi želeo po mogućstvu mlađe i dobrog položaja, nikako žensko čeljade, sa 
sinekurom u izgledu. 

Stoga gospodo drugovi, imao bih vam ukazati na dotične aktivnosti, dotičnog duha 
pokojnikovog. On mi ubacuje u svest određene ideje protiv ove vlasti. Strah me je 
da vam samo ponovim šta mu sve pada na um. Kakvih sam se sve stvari naslušao 
od kada je u mojoj blizini. Tvrdi, duh ne ja, da je bezočno pokraden od strane ove 
vlasti, tako on govori drugovi, ne ja, niti Zaratustra. I još kaže, iako koristi moj 
organ govora, pa vam zato može izgledati da ja... ali ne nikako, on kaže, i laže 
znam, kako ste ga navodno pokrali, njegova su se proročanstva obistinila, vi ste 
učinili da se ona obistine. Zato se navodno i vratio, da traži odštetu zbog plagijata. 

Stoga vas preklinjem da blagoizvolite doći i o dotičnim pitanjima popričati lično sa 
njime. Molim vas gospodo drugovi, znaću to da cenim, oslobodite me pošasti koja 
je sasvim nepotrebno pala na moja nejaka pleća. Oslobodite me sumnje, razotkrijte 
smutljivca i tumarala iz mog mozga. Dužnost mi je bila, kao uzornog građanina, da 
se prijavim, kako slučajno ili namerno ne bi pali u mišljenje da sam ja tvorac dotič- 
nih ideja i da kojim slučajem bilo šta i bilo gde u bilo kom trenutku zbog bilo koje 
stvari izazvane bilo kojom drugom stvari koja bi za posledicu imala bilo šta, 
zameram ovoj vlasti. Hvala unapred na ukazanom vam poverenju. 

Iskreno vaš, građanin pokorni 

Avgrosije Stolpnik 

Zatim je policajac preturio čitav svesni, podsvesni i nesvesni deo moga uma. Zaple- 
nio je neke ideje, pogledao tu i tamo, ipak od Nušića ni traga ni glasa. U nekim 
zabitim delovima podsvesti je uspeo samo da iskopa nekakvog prašnjavog starčića 
koji je boravio na dnu škrinje, ispod gomile seksualnih fantazija. 

- Ko si mi pa ti? - pitao je organ javne bezbednosti odsečno. 

- Sigmund Frojd, gospodine. 



- Sta ćeš ovde, boga ti tvoga ludog. 

- Ja se krijem pred nacistima gospodine. 

- E čiča čiča, pa nema više nacista, rat je odavno završen. 

Mislim da ga je to pogodilo, povukao se u sebe tiho i bez reči, kako je i došao. Sad 
je bio tu, a već sledećeg trenutka ostala je samo tačka. 

- Šta ti je čovek?! 

Zaključismo složno i na o-ruk, ja i produžena ruka vlasti. 

- Bilo je sumnjivih ideja ali si se na vreme prijavio. A taj Pašić... 

- Nušić. 

- Nušić, ako se opet pojavi a ti nam javi, svakako nam javi. 


Branko Nebrigić 

On potiče iz dobre porodice. 

Zna i ko mu je otac i ko mu je majka. 

Ninus Nestorović 


SEĆANJA 

Prljav, siv sneg veje po izrovanim ulica- 
ma. Kako je samo beo i čist! Noć se 
spušta na usnuli grad. Ona i on šetaju 
zagrljeni, zaljubljeni. Ah! Ovim parkom 
su toliko puta šetali dok su se zabavlja- 
N. Sećanja naviru kao izmet iz glavne 
kanalizacione cevi, bukte kao požar u 
porodilištu. Prvi susret, poljubac, njiho- 
va gola tela. Ah! Tako razneženi hodaju 
ispod stabala s prljavim snežnim kruna- 
ma koje blistaju kao sunce. Na klupi 
spaze tek odštampane novine. Razgrnu 
sneg i pogledaju naslove. Sećanja navi- 
ru kao gnoj iz prezrelog čira. Ona se 
seti svog prvog abortusa, njemu na pa- 
met dođe dizenterija. Jednom ga je uh- 
vatilo na sred ulice, a klozeta nigde u 
blizini. Kako mu je divno teklo niz no- 
gavicu! Pažljivo vrate novine na klupu, 
nežno se pogledaju i zaljubljeno podrig- 
nu. Ah! Ako su živi, i dan-danas podri- 
guju. 

Đorđe OTAŠEVIĆ 


Voleću te do kraja života. 
A posle ćemo videti... 

Vladan Sokić 


SVADBA 

Sede, kao vesele se, na svadbi se to 
od svatova i očekuje, a ovamo se po- 
preko gledaju. Mladini samo crveno vi- 
no piju, sve crveno slave, mladoženjini 
svatovi sem viskija ništa drugo ne bi 
liznuli. Posle nekoliko čašica počeše i 
psovke jedni drugima da upućuju. Sre- 
ćom, tada na stolove izneše pečenje. 
Prestaše psovke, čak se i osmeh na li- 
cima njihovim pojavi, pa navališe na 
meso. Kidaju ga rukama, guraju u us- 
ta. Kada se prejedoše, ostatke u kese i 
džepove trpaju. Da ispred njih na stolu 
ne beše praznih flaša od crvenog vina i 
viskija, ni po čemu ih ne bismo mogli 
da razlikujemo. 

Đorđe OTAŠEVIĆ 

POZE 

U seksu je volela da bude ispod muš- 
karca. Da gleda preko njegovog rame- 
na. S mnogima je bila i uvek tako. Je- 
dan je poželeo da ga ona zajaši, da bu- 
de na njemu. Malo se nećkala, ali je 
ipak pristala. Čak joj se i svidelo. Prvi 
put je pogrešila. Nije primetila kada su 
ukrali plafon iznad njene glave. 

Đorđe OTAŠEVIĆ 

